Stručni kursevi i obuke - Auto i elektro struka\nKurs i obuka za autodijagnostičara zasigurno je pravi izbor za sve polaznike koji su oduvek želeli da se bave ovim zanimljivim zanimanjem, za koje je potrebna koncentracija, znanje, veština ruku, ali i ljubav prema svemu što se dešava oko Vašeg automobila.\nAutoelektričar servisira, održava, proverava ispravnost, vrši popravku i zamenu električnih i elektronskih uređaja i sistema na vozilima. Dobar i pouzdan autoelektričar bi trebalo da postavlja električne instalacije i mrežnu opremu na vozilima na osnovu električnih šema, da pronalazi i otklanja kvarove na instalacijama i mrežnoj opremi vozila.\nAutoelektričarski zanat podrazumeva postavljanje električne instalacije i mrežne opreme na vozila, koje se rade i ugrađuju na osnovu električnih šema. Svaki autoelektričarski servis je zadužen za servisiranje, održavanje, popravku i zamenu električnih i elektronskih uređaja i sistema na vozilima.\nZadatak automehaničara je da obavlja tekuće održavanje i popravku vozila, utvrđuje kvar proverom i pregledom celog vozila, proverava funkcionisanje popravljenog dela, itd. Imati dobrog i stalnog automehaničara je osnov kvalitetnog svakodnevnog života za svakog čoveka koji je u situaciji da zavisi od svog vozila.\nAutolimar popravlja vozila oštećena vremenskim nepogodama, vozila kojima je limarija u lošijem stanju usled godina starosti, kao i vozila kojima je limarija stradala usled mehaničkih povreda (nesreća, udaraca, itd.). Dobro obučen autolimar poseduje znanja o svim vrstama limova, o njihovoj strukturi i karakteristikama, ali i znanja o školjkama automobila, izradi karoserije i vrstama materijala za izradu karoserije.\nUređivanje unutrašnjosti vozila je često jedan od načina da osvežite auto koji je izgubio na sjaju i prvobitnoj lepoti. U tom slučaju obraćate se autotapetaru koji menja izgled sedišta, patosnica, stranica i unutrašnje strane krova automobila ili bilo kog putničkog vozila.\nSticanje sertifikata za montera klimatizacije pred svakog zainteresovanog kandidata stavlja zahtev najpre za pohađanjem specijalizovane obuke, a potom i za polaganje ispita. A sve to punoletnim polaznicima omogućuje Akademija Oxford i to ne samo u toku cele godine, već i širom naše zemlje, budući da se posebno osmišljeni kurs i obuka za montera klimatizacije odvija u svakom gradu u kome ova institucija ima otvorenu poslovnicu.\nInstalater video nadzora\nOvo zanimanje, koje je sve više traženo u poslednje vreme, podrazumeva instaliranje kamera i ostalih pomoćnih aparata neophodnih za funkcionisanje video nadzora. Pored tehnologije vezane za samo zanimanje i karakteristika uređaja koji se koriste, neophodno je poznavati i propise vezane za ovu oblast.\nNe samo da će svako ko želi da stekne sertifikat za elektromehaničara pogona da se upozna sa osnovama elektronike za vreme ovog kursa, već će i da se upozna sa svim onim detaljima koji će mu sasvim sigurno biti od naročite koristi kada bude bio u mogućnosti da se bavi poslom za koji se kvalifikuje.\nServiser mobilnih telefona vam može pružiti sve usluge u vezi sa popravkom mobilnih telefona, kako hardverskih, softverskih, tako i mehaničkih oštećenja. On dekodira mobilne telefone, instalira GPS navigaciju i GPS uređaje, vrši zamenu softvera ili održava postojeći, menja hardver i kompletnu propratnu opremu.\nServiser, tj. elektrotehničar računara održava i servisira računare, računarske sisteme i opremu. On sklapa i rasklapa računar, proverava ispravnost računarskih komponenti, utvrđuje kvarove i vrši zamenu računarskih delova.\nRukovaoc mernih i regulacionih uređaja\nElektrotehničar bele tehnike\nElektrotehničari bele tehnike vrše popravke frižidera, šporeta, veš mašina, mašina za sušenje veša, za pranje sudova i svih ostalih aparata koje koristimo u kući ili na nekom drugom mestu. Oni često rade u timovima, ali i samostalno, a njihovo radno vreme određuje potreba klijenata.\nElektroinstalater ugrađuje električne instalacije, postavlja uređaje električne rasvete, održava postavljene uređaje, otklanja moguće kvarove, obeležava instalacije, postavlja cevi i vodove, ugrađuje razvodne ormare, priključuje elemente, električne uređaje i elektroopremu. U radu se služi standardnim elektroinstalaterskim alatom (kombinovana klešta, čekić, ključevi raznih veličina, bušilica, instrumenti za merenje napona i ispitivanje jačine struje).\nRukovaoc termo-energetskim postrojenjem\nSvako koga zanima obuka i kurs za rukovaoca termoenergetskih postrojenja, te ko ima želju da se zvanično kvalifikuje za pomenuto zanimanje ima mogućnost u toku cele godine da izvrši prijavu i to direktno u poslovnicama Akademije Oxford ili putem telefona.\nElektromonter mreže i postrojenja\nMonter TT mreže\nElektrotehničar za TT uređaje\nSvako onaj ko se kvalifikuje za zanimanje elektrotehničara za TT uređaje sasvim sigurno treba da bude upoznat sa svim vrstama ovih uređaja, a kako bi mogao da pristupi procesu njihovog servisiranja i popravke, kada je potrebno, uzevši u obzir da to predstavlja osnov ovog zanimanja. A to, ujedno znači i da će se on za vreme obuke upoznati sa primenom različitih alata koji se najčešće koriste tokom navedenih postupaka.\nIako je je mnogima asocijacija na lemljenje isključivo vezana za elektroniku, činjenica je da se ovaj proces može vršiti i u mnogim drugim oblastima. Osim elektronike, koja spada u red najosetljivijih oblasti kada je u pitanju lemljenje, ono se može između ostalog, koristiti i u oblasti energetike, ali i termo i mašinske tehnike.\nElektromehaničar radio aparata\nElektromehaničar radio aparata je zanimanje koje obuhvata popravku i održavanje svih radio aparata, kako starijeg tako i novijeg tipa. Ovo je zanimanje koje je u zadnje vreme zbog ekonomske krize u ekspanziji, s ozbirom da sve više ljudi zbog smanjene kupovne moći sve više popravlja stare radio aparate a manje kupuje nove. Elektromehaničar radio aparata morao bi pre svega biti upoznat sa tipovima i vrstama radio aparata sa kojima bi u praksi mogao da se sretne.\nElektromehaničar TV aparata\nElektromehaničar TV aparata je zanimanje koje kvalifikuje osobu za popravku TV uređaja, video uređaja, i drugih aparata slične namene. Škola za elektromehaničara TV aparata obučava polaznike za majstora koji bi trebalo da bude sposoban da popravlja, servisira i održava sve aparate ove namene, kako u privatnim tako i u poslovnim objektima. Kao i sve škole elektrotehničke struke i ovo uskospecijalizovano zanimanje zahteva veoma temeljno obrazovanje iz oblasti elektronike, elektrotehnike i elektromehanike koje je dovoljno za zvanje jednog elektrotehničara.\nElektromehaničar za radio,TV i video uređaje\nKada se uzme u obzir činjenica da radio, TV i video uređaji koje možemo na savremenom tržištu da kupimo, ne mogu da se svrstaju u posebno kvalitetne, već se neretko događa da odmah po isteku garancije neki uređaj bude pokvaren, to je i apsolutno očekivano što osoba koja je kvalifikovana za elektromehaničara za elektromehaničara za radio, TV i video uređaje ima pune ruke posla.\nSteknite sertifikat za servisera bele tehnike\nSvim fizičkim licima je na raspolaganju mogućnost da se edukuju za ovo zanimanje, s tim što specijalizovana obuka i kurs - steknite sertifikat za servisera bele tehnike po zahtevu može biti organizovana i za određeni broj zaposlenih u nekoj kompaniji.\nSa valjanim razlogom se sve više ljudi odlučuje za stručno osposobljavanje se izabrano zanimanje u okviru auto ili elektro struke. Većina tih obrazovnih profila je izuzetno interesantna, zato što se relativno lako posle sticanja diplome može pronaći adekvatan posao. Tim pre što je dobro poznato da postoji mogućnost i otvaranja samostalnih specijalizovanih radionica, tako da lice koje stekne sertifikat za zanimanje automehaničar ili za obrazovni profil autoelektričar, na primer, svakako ima mogućnost da vrlo brzo samostalno počne da zarađuje.\nA u ponudi Obrazovnog centra Akademije Oxford se nalazi i obuka i kurs za pomoćnika autoelektričara, ali i mogućnost sticanja sertifikata za zanimanje autoelektričar. Svaki zainteresovani pojedinac takođe može da se odluči za opciju pohađanja dokvalifikacije ili prekvalifikacije, odnosno jednostavno za sticanje zvanja autotapetar, s tim što je u ponudi i seminar za auto limara. U pitanju su zanimanja koja na tržištu rada važe za posebno tražena, sa izuzetno jakom perspektivom zaposlenja.\nTreba dodati i podatak da su obrazovni profili elektro struke u istom rangu kao i obrazovni profili auto struke, a što se tiče perspektive zapošnjavanja. Bez obzira da li kandidat želi da se sertifikuje za zanimanje serviser mobilnih telefona, instalater video nadzora ili monter klimatizacije, može biti potpuno siguran da će posao vrlo lako i brzo pronaći.\nIstičemo i to da je u ponudi obuka i kurs za elektro mehaničara pogona i za elektroinstalatera, a svako ko ima želju može da stekne i sertifikat za zanimanje serviser računara. Sem toga, ponudom ove specijalizovane obrazovne institucije je obuhvaćen i stručni seminar za rukovaoca mernih i regulacionih uređaja, te zainteresovani pojedinci imaju mogućnost za sticanje zvanja elektrotehničar za TT uređaje ili monter TT mreža.\nElektrotehničar bele tehnike, odnosno rukovaoc termoenergetskim postrojenjima su tek neka od zanimanja, za koja edukaciju organizuje konkretna obrazovna institucija, a uz maksimalno poštovanje pravila, koja navodi nadležno Ministarstvo prosvete, nauke i tehnološkog razvoja.\nPojedinci koji su zainteresovani da steknu zvanje za zanimanje elektromonter mreže i postrojenja to mogu učiniti u okviru bilo koje poslovnice navedene specijalizovane obrazovne institucije.\nIzuzetno perspektivno je i zanimanje lemilac, a edukacija podrazumeva obavezno pohađanje 300 radnih sati, te obuhvata i teorijski i praktično deo.\nJoš treba naglasiti i to da su u ponudi obuke i kursevi za zanimanja elektromehaničar TV aparata, zatim elektromehaničar radio aparata, a ko ima želju, može pohađati specijalizovani seminar za elektromehaničara za radio, TV i video uređaje, što svakako otvara mnogo više mogućnosti za zaposlenje.\nSve navedeno se nalazi u ponudi Obrazovnog centra Akademije Oxford, što je institucija, koja posluje po navodima nadležnog ministarstva. U tom smislu ona poseduje i sve neophodne dozvole za sprovođenje različitih vidova edukacija, tako da zainteresovani mogu pohađati program dokvalifikacije, prekvalifikacije ili stručno osposobljavanje za zanimanja auto i elektro struke, a u ponudi je i vanredno i redovno školovanje.\nOčekuje se od svakog zainteresovanog kandidata da uz maksimalno poštovanje pravila navedene obrazovne institucije izvrši prijavljivanje, što može učiniti bilo kog radnog dana u toku godine ili ličnim dolaskom u jednu od poslovnica ili putem telefona. Kome god bude više tako odgovaralo, ima pravo i da na zvaničnu mejl adresu najbliže poslovnice ove obrazovne institucije pošalje zahtevane podatke i na taj način izvrši prijavu. Uopšteno govoreći, prijavljivanje se vrši dostavljanjem osnovnih informacija o svakom kandidatu, a one podrazumevaju njegovo ime i prezime, datum rođenja i broj telefona, kako bi zaposleni u konkretnoj poslovnici mogli nesmetano kasnije sa njim da komuniciraju.\nBitno je da u momentu zvaničnog upisivanja svaki polaznik bude u okviru konkretne poslovnice lično prisutan, budući da je tako zvaničnim pravilima institucije organizatora predviđeno. Prethodno će dobiti sve neophodne informacije o dokumentima, koja će biti u obavezi da tada dostavi, a kako bi u skladu sa procedurom bio izvršen zvanični upis.\nU većini slučajeva, kursevi i obuke za zanimanja auto i elektro struke obuhvataju kako teorijski deo, tako isto i praktični. Teoretski deo edukacije može biti organizovan u skladu sa pravilima grupne, potom individualne ili poluindividualne nastave, te se očekuje da svaki prijavljeni kandidat odabere kako mu odgovara predavanjima da pristupi.\nKada je u pitanju praktični deo nastave, na vreme će svaki polaznik biti informisan o detaljima, a primarno o tome na kojoj lokaciji će biti praksa organizovana u tom slučaju. Ono što moraju znati svi zainteresovani jeste da pomenuta obrazovna institucija u svakom gradu, u okviru koga ima poslovnicu, ostvaruje saradnju sa brojnim pravnim subjektima. Samim tim se i praktični deo edukacija za zanimanja u ovim oblastima organizuje u saradnji sa nekom od tih institucija, tako da će svaki polaznik nedugo nakon prijavljivanja i biti o ovim, ali i o mnogim drugim detaljima informisan.\nKada bude završio sa pohađanjm i teoretskog i praktičnog dela, svaki polaznik će dobiti sertifikat, odnosno diplomu, a u zavisnosti od toga za koji program nastave se bude odlučio. Posle toga ima pravo da kontaktira nadležne u okviru Nacionalne službe za zapošljavanje, a ukoliko je radni dosije u toj instituciji otvorio. Uz maksimalno poštovanje nedavno izmenjenog zakona, potrebno je da nadležni u okviru te institucije izvrše zvaničan upis te diplome, odnosno sertifikata u radni dosije konkretnog kandidata. Isto tako se podrazumeva da svako od njih treba informaciju o tome da je postao vlasnik sertifikata za zanimanje auto i elektro struke da navede u svojoj radnoj biografiji, a kako bi na taj način povećao mogućnost da u okviru odabrane struke pronađe posao.\nSpisak gradova za stručne kurseve i obuke, oblast: Auto i elektro struka


"Zaštititi Republiku Srpsku" Šarović upozorava da u Ustavu nigdje ne piše da BiH ima svoju imovinu - Srpskainfo\nUmjesto da bude tumač ustava, Ustavni sud BiH je na sebe uzeo ulogu ustavotvorca. Zato je neophodno sazvati posebnu sjednicu Narodne skupštine Republike Srpske na kojoj bi donijeli odluke kako izaći iz ove situacije i zaštititi Republiku Srpsku- ocijenio je predsjednik SDS Mirko Šarović.\nDodaje da u Ustavu BiH nigdje ne piše da BiH ima svoju imovinu niti joj se daju nadležnosti nad šumama i poljoprivrednim zemljištem, dok je Ustav Republike Srpske jasan i kaže da Srpska ‘štiti i reguliše svojinske i obligacione odnose’.\n– Da su šume zaista vlasništvo BiH zar neko misli da Pedi Ešdaun 2005. godine i njih ne bi obuhvatio Zakonom o zabrani raspolaganja državnom imovinom Republike Srpske i stavio van snage Zakon o šumama Republike Srpske?- naveo je Šarović.\nPredsjednik SDS upozorava da šume čine 70% teritorije Republike Srpske.\n– Ustavni sud BiH prethodno je državnom imovinom proglasio 85 hiljada hektara poljoprivrednog zemljišta i u slučaju HE ‘Buk bijela’, ‘Foča’ i ‘Paunci’ doveo u pitanje i pravo Republike Srpske na dodjeljuje koncesije. Sve ove odluke su vrlo opasan presedan- naglašava Šarović.\nPolitika Mirko ŠarovićOdlukaŠumeUstavni sud BiH\n"Pokušaj otimanja imovine Srpske" Pašalić osudio odluku Ustavnog suda BiH


Aerodrom "Konstantin Veliki" u Nišu\nJavno preduzeće "Aerodromi Srbije" saopštilo je da su od danas privremeno suspendovani svi letovi sa aerodroma "Konstantin Veliki" do Italije i Švajcarske i obrnuto, na osnovu odluke Vlade Republike Srbije o proglašenju bolesti COVID-19.\nPutnicima je preporučeno da se za detaljnije informacije o načinu ostvarivanja svojih prava obrate avio kompanijama.\nU saopštenju je rečeno da je stranim državljanima koji su danas doputovali u Niš letom iz Bergama privremeno zabranjen ulazak u Srbiju.\nPrema navodima "Aerodroma Srbije" na pomentom letu bilo je 39 putnika od kojih su 10 strani državljani. "Brigu o prispelim putnicima, državljanima Republike Srbije, odmah po izlasku iz aviona preuzeli su predstavnici inspekcije Ministarstva zdravlja", rečeno je u saopštenju "Aerodroma Srbije".\nU Srbiji četiri slučaja zaraze, privremena zabrana ulaska pojedinim stranim državljanima\nU tom preduzeću su naveli da je svih 39 odlazećih putnika na letu ka Bergamu ukrcano u skladu sa redovnom procedurom.\nStrani državljani kojima je danas zabranjen ulazak u Srbiju vratili su se za Italiju sa ostalim putnicima na letu za Bergamo, prenosi Beta.\nStranim državljanima koji dolaze iz područja sa intenzivnom transmisijom korona virusa, odnosno iz Italije, pojedinih provincija Kine, iz Južne Koreje, Irana i delova Švajcarske privremeno je zabranjen ulazak u Srbiju, odlučila je danas Vlada.\nOstanite uz RSE i saznajte najnovije informacije o korona virusu.


Press Online :: Ostali sportovi :: SNEŽANA SAMARDŽIĆ MARKOVIĆ: Sport je san o pravdi! / print=true\n07. 12. 2018. - Autor: PressOnline\nSNEŽANA SAMARDŽIĆ MARKOVIĆ: Sport je san o pravdi!\nDvodnevni naučni skup pod nazivom "Sport, zdravlje, životna sredina" u organizaciji Fakulteta za sport Univerziteta "Union - Nikola Tesla" počeo je okruglim stolom na temu "Ljudska prava - prava sport"\nZanimljivo je da je Savet Evrope izabrao baš Fakultet za sport da prvi put pokrene ovu temu, pa je uz Snežanu Samardžić Marković, generalnu direktorku Direktorata za demokratiju Saveta Evrope u diskusiji učestvovala Brankica Janković, poverenica za zaštitu ravnopravnosti i doc. dr Dragan Atanasov prodekan Fakulteta za sport, ujedno i direktor Džudo saveza Srbije.\nO atraktivnosti teme o kojoj se govorilo najbolje svedoči podatak da su među gostima Fakulteta za sport na Novom Beogradu bili dekani srodnih fakulteta iz Srbije, ali i iz Rusije, Poljske, Bugarske, Makedonije, Crne Gore, Bosne i Hercegovine, kao i poznati sportski radnici i funkcioneri: Žan Grasija, potpredsednik Evropske atletske federacije, Svetozar Mijailović, predsednik FK Crvena zvezda, Bratislav Đorđević, nekadašnji košarkaški trener, Milena Reljin, proslavljena gimnastičarka, Dragan Jović, čuveni tekvondo trener...\nDiskutovalo se o rodnoj ravnopravnosti u sportu, borbi protiv nasilja nad decom u sportu, govoru mržnje, ali najveća rasprava vođena je o tome da li se rigoroznim pravilima Svetske antidoping agencije krše ljudska prava sportista, a pre svega pravo o slobodi kretanja.\n- Sportisti su dužni da Antidoping agenciji prijavljuju mesto svog prenoćišta, jer ukoliko ih kontrola ne nađe na prijavljenoj adresi dobijaju žuti karton. Tri žuta kartona automatski znače četiri godine suspenzije - bila je konstatacija Dragana Atanasova na koju se nadovezala Snežana Samardžić Marković.\n- Kada se pojavi nešto što ugrožava pravdu, to treba da se iskoreni. Ne treba da budu žrtve ako nisu znali šta su uradili. Ali, treba biti pažljiv prilikom procedure dokazivanja. Tu je važna i uloga institucija, odnosno klubova i trenera, jer treba da obaveste sportistu na šta se obavezuju kada potpišu ugovor sa antidoping agencjom.\nOna je takođe naglasila da je za Savet Evrope veoma važno da se sačuva autonomija sporta i CAS.\n- Sport je san o pravdi, o zdravom životu i može da se raspadne pred našim očima ako se ništa ne učini. Savet Evrope je dobio mandat i zahtev od ministara sporta da se revidira Evropska povelja sporta i mi ćemo na tome početi da radimo od sledeće godine. Na tome će raditi EPAS, a učestvovaće kolege iz nacionalnih ministarstava. Takođe, na reviziji Evropske povelje sporta radiće nevladin sektor, oni koji su predstavnici federacija – rekla je na panelu Snežana Samardžić Marković.\nNaučna konferencija Sport zdravlje životna sredina nastavlja se u petak panel diskusijom na temu "Sportska diplomatija", a potom će biti prezentovano 40 naučnih radova iz različitih oblasti sporta.


2 SNAŽNE PORUKE za početak 2018: Ovo je uvod u 4 KLJUČNA DOGAĐAJA koji nas očekuju ove godine | Telegraf - Najnovije vesti\n2. januar 2018 | 13:10\nPrema onome što nas očekuje u ovoj godini, proces pridruženja EU dobiće na dinamici, posebno kada je u pitanju Srbija\nGodina koja je pred nama smatra se godinom od možda i najveće važnosti za proces proširenja Evropske unije na Zapadni Balkan, a očekivanja su znatnao veća nego prethodne godine. Tome u prilog govore i dve poruke upućene na samom početku 2018. godine, od strane najvažnijih zvaničnika EU, koji su zaduženi za ovaj proces. Prema onome što nas očekuje u ovoj godini, proces pridruženja dobiće na dinamici, posebno kada je u pitanju Srbija.\nPrvo je komesar EU za politiku susedstva i proširenje Johanes Han poručio je da će ova godina biti ključna za zemlje Zapadnog Balkana.\n- Budimo ponosni na zajednička dostignuća i pojačajmo napore u poljima gde progres treba tek da bude ostvaren - poručio je Han.\n- Svim partnerima, političarima i građanima želim mirnu i srećnu Novu godinu. Oblikujmo budućnost zajedno za našu omladinu - naveo je Han.\nZa njegovom, usledila je i poruka visoke predstavnice Evropske unije za spoljnu i bezbednost Federike Mogerini. Ona je poručila da će 2018. biti ključna godina za Balkan kako bi se put evropskih integracija i reformi učinio nepovratnim.\nA, koji će biti ključni događaji, koji treba da učvrste i učine nepovratnim put Zapadnog Balkana, pre svega Srbije u EU.\n1. STRATEGIJA PROŠIRENJA\nStrategija EU za uspešnu integraciju Zapadnog Balkana trebalo bi da bude predstavljena 6. februara 2018. godine.\nU Evropskoj komisiji kažu da se radi na nacrtu Strategije, koja bi, prema incijativi predsednika EK Žan Kloda Junkera, trebalo da da smernice za pristupanje Srbije i Crne Gore kao kandidata za ulazak u EU.\nIako je usaglašavanje teksta između Evropske komisije sa zemljama članicama još u toku, dokument na kome se radi predviđa završetak pristupnih pregovora Srbije sa EU do 2023. godine i ulazak u članstvo do 2025. godine.\nDiplomatski izvori u Briselu naglašavaju da su ovako postavljene namere EU "scenario za čiju realizaciju će biti neophodno dalje zalaganje Srbije, kako na reformskim procesima, tako i u dijalogu sa Prištinom".\nAnalitičati takođe ukazuju da se jednom usvojena strategija Evropske komisije može promeniti, u zavisnosti od političkih odluka zemalja članica, ali i sveukupne situacije u i oko EU.\nDiplomatski izvori Tanjuga u Briselu navode i da je pritisak zemlja članica, ali i ostatka regiona da se ne pravi strategija samo za dve zemlje, već da se njom pokrije ceo Zapadni Balkan, kao što je to i do sada bio slučaj.\n2. SAMIT EU – ZAPADNI BALKAN I BUGARSKO PREDSEDAVANJE EU\nBugarska je već izrazila svoju ambiciju da pogura proces evropskih integracija Zapadnog Balkana, što je postavila kao jedan od prioriteta predstojećeg predsedavanja.\n- Našim prijateljima iz Brisela želimo da poručimo da sa nama imaju bezbedan i predvidiv Balkan, koji neće praviti probleme. Podržavamo evropske integracije svih zemalja regiona, posebno Srbije - rekao je nedavno prilikom posete Beogradu, Bojko Borisov, premijer Bugarske.\nZa finiš i veliko finale bugarskog predsedavanja Unijom najavljen je Samit EU - Zapadni Balkan. Kako je planirano 17. maja 2018. godine u Sofiji će se okupiti lideri EU i Zapadnog Balkana, što je prvi takav događaj od Soluna 2001.\nTaj Samit bi trebalo da učini poruku predsednika Evropske komisije Žan Kloda Junkera o evropskoj perspektivi do 2025. realnom.\nAustrija treba da preuzme predsedavanje savetom EU 1. jula OVE godine i bez obzira na preokupaciju debatom o Bregzitu i novom budžetu EU, na agendi će biti i Zapadni Balkan, smatraju analitičari.\nAustrija ima tradicionalno veliko interesovanja za Zapadni Balkan i daje podršku integraciji regiona u EU, te se očekuje pozitivan uticaj na evropsku perspektivu "zapadnobalkanske šestorke".\nNaime, i koalicionim sporazumom, Narodne partije (OVP) i Slobodarske strankle (FPO), kojom je formirana vlada pod kancelarom Sebastijanom Kurcom, u delu posvećenom Evropi i spoljnoj politici, navodi se da države Zapadnog Balkana treba i dalje biti podržane na osnovu svog napretka na putu približavanja EU.\nOVP i FPO, pre svega dva lidera, Kurc i Hajnc-Kristijan Štrahe važe za najveće podržavaoce Srbije i drugih zemalja Zapadnog Balkana, kao i njihovog pristupanja EU.\nSamit Berlinskog procesa u Londonu zakazan za 10. jul 2018. godine još jedan je ključan događaj, koji nas očekuje. Iako Velika Britanija napušta EU, ne želi da napusti Evropu i ostatak sveta.\nPredviđeno je da će samit u Londonu, peti sastanak lidera Zapadnog Balkana, zvaničnika EU i predstavnika nekoliko zemalja članica EU, biti poslednja konferencija organizovana u okviru Berlinskog procesa, pokrenutog 2014. godine.\nBritanski ambasador u Srbiji Denis Kif izjavio je da postoji nova, obnovljena pažnja Evropske unije na Zapadni Balkan i da je to velika šansa za zemlje tog regiona da prevaziđu izazove i ostvare napredak.\nKif je rekao da je važno da u 2018. godini bude održan zamajac u evrointegracijama zemalja regiona i u okviru inicijative Berlinski proces, čiji će naredni samit biti održan u Londonu.\nDa naša administracija ima velika očekivanja od ove godine, kada su u pitanju evrointegracije, potvrđuje i Jadranka Joksimović, resorna ministarka.\n- Dolaskom Bugarske na čelo Evropske unije, zemlje kojoj je evropska perspektiva Zapadnog Balkana jedan od prioriteta, Srbija će se za pristupne pregovore spremati "možda i pojačanim tempom - izjavila je ona.\n- Te tri države (Bugarska, Austrija i Rumunija) kažu da je proširenje važno, staviće u agendu, mi ćemo se s naše strane spremati onako kako se inače spremamo možda još i nekim pojačanim tempom - rekla je Joksimović za RTS.\nO kontinuitetu otvaranja poglavlja, govorila je i Tanja Miščević, šefica pregovaračkog tima za pristupanje Srbije EU. Ona je izjavila da će Srbija u prvoj polovini 2018. moći da otvori najmanje četiri poglavlja u pregovorima sa EU, dok za ostala čeka "zeleno svetlo" od Evropske komisije.\nMiščević je naglasila da je to tehnički moguće, napominjući da Srbija završava još jedno poglavlje koje će se "vrlo brzo naći u Briselu".\nSPREMAN TEKST: Do Sretenja Deklaracija o opstanku Srba\nTagovi: Austrija, Bojko Borisov, Bugarska, EU, Evrointegracije, Evropska unija, Federika Mogerini, Jadranka Joksimović, Johanes Han, Tanja Miščević, Žan Klod Junker\nневажно 02.01.2018 15:54\nДоле тиранија и масони живела Србија\nČaruga 02.01.2018 15:53\nPrvo referendum pa onda tek sve ostalo. Narod treba da se pita


Volonterke niškog Crvenog krsta Gostuša – mesto gde se “gosti duša”\nNov 15, 2019 U rubrici: webetext\nRadovi na vodovodnoj mreži i prekidi u vodosnabdevanju.\n– U ponedeljak 18. novembra na delu magistralnog cevovoda od izvorišta Krupac do Vinika otežano vodosnabdevanje. Neodložni radovi na magistralnom cevovodu u ulici Radmile Savićević, u naselju Gornja Vrežina (ispod propusta, paralelno sa auto-putem), uslovljavaju otežano vodosnabdevanje za korisnike od izvorišta Krupac do Vinika, u ponedeljak 18. novembra 2019. god. Zbog radova, u istom vremenu biće zatvoren atarski put koji se nastavlja od ulice Radmile Savićević do muljnog ispusta i paralelno sa auto-putem. Smanjeni pritisak vode, uz moguć prekid na nekim lokacijama, biće izražen od izvorišta Krupac (sela Dolac, Ostrovica), sve do viših delova naselja Vinik i Borske ulice, dok u drugim delovima grada (naselja Donja Vrežina, Gornji Matejevac) neće bitno uticati na vodosnabdevanje.\nEkipe JKP Mediana rade na skupljanju i odvozu opalog lišća.\nJavno komunalno preduzeće Parking servis Niš će u petak, 15. novembra, raditi na zameni sijalica na teritoriji gradske opštine Crveni krst, dok će sa ekipom EPS-a raditi na otklanjanju kvarova na javnoj rasveti u Pasi Poljani.


KOŠARKA: Počinje Letnja liga\nBack SPORT SPORT KOŠARKA: Počinje Letnja liga\nnedelja, 11 maj 2014 12:43\nPrvi tim Borca 27. aprila igra prvenstvenu utakmicu protiv KK-a Tamiš u Pančevu, a to je ujedno i početak Letnje razvojne lige koju Starčevci igraju. Pored Borca u ovoj ligi nalaze se još i Opovo, Omoljica, Kačarevo, Tamiš 2, Roling Hanter, Centar, Kovačica, Sakule i Uljma\nDana 19. aprila seniori Borca odigrali su prijateljsku utakmicu sa KK-om Centar iz Pančeva. Odigrana je kvalitetna utakmica, a obe ekipe su pokazale odličnu igru. Na kraju Starčevci izlaze kao pobednici sa 83:80 .\nIstog dana mlađi pioniri (2001. i 2002. godište) i mini basket (2003, 2004. i 2005. god.) krenuli su u Beograd da odigraju dve utakmice sa OKK-om Beograd. Prvu su mlađi pioniri odigrali u OŠ Radoje Dakić, gde su Starčevci od starta pružili izvanrednu partiju i na kraju pobedili sa 61:51. Naredna utakmica dva istoimena tima sa selekcijom mini-basket odigrana je u OŠ Ratko Mitrović. Oba tima su odlično odigrala pruživši lepu igru i pokazavši veliku borbenost. I ovde su Starčevci od početka bolje odigrali i bili dominantniji od domaćina i na kraju su pobedili sa 42:24. Ovaj prijateljski odnos dva kluba će se nastaviti i tokom maja meseca utakmicama u Starčevu.\nMlađi pioniri u nedelju gostuju ekipi KK-a Tamiš gde će odigrati prvenstvenu utakmicu u okviru Letnje razvojne lige u kojoj još učestvuju Opovo, Omoljica, Kačarevo, Tamiš 1 i Tamiš 2.


Vaša lokacija: Početna / KULTURA / Bioskopi / Strana 30\nIz Diznijeve kuhinje stiže nam nastavak filma iz 2014. godine, pod nazivom ,,Grdana: Gospodarica zla”. Obožavana veštica, od strane mnogih, zaslužuje spektakularan doček koji se organizuje u bioskopu…\nAnimirana porodična avantura koja će nas nas odvesti na dugo putovanje, na Porodičnom danu u bioskopu Cineplexx Niš, ove nedelje od 12. do 17 časova! Karte su u…\nPortal Media Press Srbija vam predstavlja repertoar bioskopa Cineplexx Niš za period od 26. septembra do 2. oktobra. Na repertoaru se ove nedelje nalaze četiri nova naslova i…\nNajpoznatija dečija filmska manifestacija KIDS FEST održaće se jubilarni 15. put po redu od 14. do 20. oktobra, u bioskopu Vilin Grad, a u okviru brižljivo odabranog filmskog programa biće prikazano 19 najkvalitenijih filmskih ostvarenja. Tradicija održavanja dečijeg filmskog festivala…\nPortal Media Press Srbija vam predstavlja repertoar bioskopa Cineplexx Niš za period od 19. do 25. septembra. Foto: Cineplexx Srbija Na repertoaru se ove nedelje nalazi pet…\nOčaravajuća uzbudljiva ljubavna avantura francuskog pisca i reditelja Huga Gelina, neće vas ostaviti ravnodušnim na Ladies night događaju u bioskopu Cineplexx Niš u Stop Shop ritejl parku. Uz piće dobrodošlice pre projekcije…\nSpecijalna projekcija domaćeg filma ,,Vojna akademija 5” na kojoj će se publici pokloniti i neki od glavnih aktera ovog ostvarenja, zakazana je za subotu, 5. oktobar od 20 časova…\nRepertoar bioskopa Vilin Grad Niš od 12. do 18. septembra 2019. godine PREVARANTKINJE SA VOL STRITA od 12. septembra Ne postoji bolja glumačka postava od muzičkih Zvezda Dženifer Lopez i…\nPortal Media Press Srbija vam predstavlja repertoar bioskopa Cineplexx Niš za period od 12. do 18. septembra Foto: Portal Media Press Srbija Na repertoaru se ove nedelje nalaze…\nVudi ima novi zadatak u četvrtom delu animirane avanture ,,Priča o igračkama” uz koji ćemo se družiti na Porodičnom danu u nedelju 15. septembra od 12 do 17 časova u najmodernijem bioskopu u gradu, Cineplexx…


Madrid: Kosovo u EU samo kao region Srbije | vijesti.in.rs\n1 Feb 2018 - 10:44\nMadrid ne popušta u svom stavu da se Kosovu blokiraju evrintegracije, pišu “Novosti” i navode da će Španija pristati na Kosovo u EU, ali samo kao region Srbije.\nStav Madrida je, kako saznaju “Novosti” da Kosovo može biti dio Unije samo kao posebna uprava, u okviru Srbije.\nU tom smislu, Španci su vrhu EU uputili ne samo jednu pisanu primjedbu, kao što se pominjalo prethodnih dana, već više protestnih dokumenata.\nTo je potvrđeno “Novostima” iz španskog ministarstva spoljnih poslova iz kog je još poručeno i da zvanični Madrid u tome neće popustiti.\n“Stav Španije o nepriznavanju jednostrano proglašene deklaracije o nezavisnosti Kosova je zasnovan na odbrani principa teritorijalnog integriteta država, poštovanju međunarodnog prava i vladavine prava”, rečeno je beogradskom listu u službi za odnose sa javnošću Ministarstva spoljnih poslova Španije.\n“Novosti” još navode i da je situacija sa Katalonijom trajno je učvrstila odnos Španije prema pitanju Kosova.\nMadrid ne želi da čuje ni za kakve presedane, jer bi to onda, između ostalog, mogli da iskoriste i neki njeni regioni.\nPoslije referenduma o nezavisnosti Katalonije i ocjene Evropske komisije da se ona ne može porediti sa Kosovom, jer je Španija u EU, a Srbija nije – naša Vlada spremila je protestno pismo Briselu.\nMeđutim, vlasti u Beogradu odlučile su da ga ipak ne pošalju i to, kako je tada objasnio predsjednik Aleksandar Vučić, zbog direktne molbe Španaca da to ne činimo jer im otežavamo poziciju.\nVučić je tada rekao da je Španija uvijek bila fer prema nama, da zna ko je sve pritiskao njihovog premijera Marijana Rahoja da popusti i prizna Kosovo, ali da on nije htio.\nPodsjetimo, prištinski dnevnik Koha ditore ranije je objavio da je, samo nedjelju dana prije usvajanja Strategije proširenja za zemlje Zapadnog Balkana 6. februara, Španija na kolegijumu komesara u Strazburu ponovo dovela u pitanje ne samo Strategiju već i cijeli proces, zbog oštrog protivljenja u vezi s uključivanjem Kosova u bilo kakav proces.\nKako je navedeno, Španija je u pismu, za koje se kaže da je Evropskoj komisiji poslato u “non-pejper” formi navela da se protivi korišćenju termina WB6 (skraćenica za šest zemalja Zapadnog Balkana) i navela a “Kosovo nije dio procesa proširenja”.


Počela prijava za registraciju .ME domena u Landrush fazi Počela prijava za registraciju .ME domena u Landrush fazi – Personal magazin\nPočela prijava za registraciju .ME domena u Landrush fazi\n20. maja se završio period (Sunrise faza) kada su samo vlasnici žigova mogli da se prijave za registraciju .me domena (nazivdomena.me). U periodu do 26. juna (Landrush faza) bilo koja osoba ili firma iz celog sveta može da se prijavi za registraciju .me domena. Ako za određeni domen postoji samo jedna prijava, on će biti registrovan na podnosioca prijave.\nUkoliko se, tokom ove faze, više zainteresovanih prijavi za isti naziv domena, biće organizovana licitacija u okviru koje će se nadmetati svi koji su poslali prijavu za taj isti naziv domena. Naziv .me domena može da sadrži od 3 do 63 karaktera i može da se registruje na period od 2 do 10 godina. Internet provajder CRI (www.cri.rs), kao partner crnogorske kompanije ME-NET (akreditovanog registrara .me domena), prihvata prijave za registraciju .me domena u Landrush fazi.\nU cilju promocije novog .me domena i elektronske trgovine u regionu, CRI odobrava promotivni popust od 20 % korisnicima koji naknadu za registraciju .me domena plate platnom karticom preko Interneta na lokaciji www.cri.rs. Popust se odnosi na fizička i pravna lica iz Srbije, Crne Gore i Bosne i Hercegovine.\nPopust važi i za registraciju .rs domena. Ako odustane ili ne pobedi na aukciji, korisnik ima mogućnost da izabere drugi slobodan domen ili povraćaj novca u punom iznosu.\nPočela prijava za registraciju .ME domena u Landrush fazi was last modified: May 27th, 2008 by Redakcija\nPrvi MSDN dan u Srbiji


Seat Exeo - vrh Seatove ponude\nSeat Exeo – vrh Seatove ponude\nIzraz "novo" ponekad se previše koristi, posebno u automobilskoj industriji, gde automobil postaje "nov" u odnosu na prethodnika i zbog toga što su mu dizajneri proširili rešetku hladnjaka, stavili providnu plastiku svetlosne grupe ili, uopšteno govoreći, malo "zategnuli" bore. Sasvim druga priča su veliki automobilski koncerni koji na platformi jednog automobila naprave pet novih, ali i to donekle funkcioniše dok se isti, ako ništa više, razlikuju po dizajnu eksterijera i enterijera. Ipak, modelom Seat Exeo španska kompanija nam je dala još jedno objašnjenje za termin "novo".\nŠpanci su predstavili svoju "novu" limuzinu Exeo, koja je u stvari "audi A4" prethodne generacije s drugačije dizajniranim prednjim i zadnjim krajem i enterijerom, kao i Seatovim "S", umesto Audijevih prstenova. Gledano spreda ili od nazad, Exeo zaista izgleda kao potpuno nov proizvod. Prednja maska umnogome podseća na onu nove "ibice", a nov je i oblik prednjih i zadnjih svetala. Ipak, vrlo brzo ga otkriva bočni profil, koji jasno govori da je reč o maskiranom "audiju A4". Ovaj utisak se samo produbljuje ulaskom u unutrašnjost. Umesto španske filozofije, Exeo odlikuje nemački enterijer, koji je identičan onom iz A4 s kontrolnom tablom i konfiguracijom prekidača prenetom iz A4 kabrioleta. Reč je o priličnom koraku napred u kvalitetu upotrebljenih materijala za Seat, kao i u završnoj obradi, ali ipak primetno nižoj nego što je to slučaj kod poslednje generacije Audijeve limuzine srednje klase. Sa 460 litara prtljažnog prostora, Exeo bi trebalo da zadovolji i sve potrebe porodičnih ljudi, a do kraja 2009. Seat namerava da predstavi ovaj model i u karavanskoj verziji.\nU Seatu se nadaju da će potencijalni kupci Exeo videti kao sportsku alternativu u segmentu, svojevrsnu špansku verziju Hondinog "akorda", dok je Audijeva podloga iskorišćena da bi zadovoljila one sa sklonostima ka udobnosti, kvalitetu i luksuzu. Celokupna linija za izradu prošle generacije Audijevog A4 prebačena je iz Nemačke u Barselonu, a najveće promene na mehanici odnose se na manje izmene vešanja. Osnovna gama motora VAG grupe ipak će biti zadržana, što znači da ćemo pod poklopcem Exeo-a videti dobro poznate FSI i TDI motore, uključujući dvolitarski TFSI i, prvi put u Seatu, Folksvagenov dvolitarski common-rail dizel motor, dok će za prenos snage na točkove biti zaduženi ručni ili automatski DSG menjači.\nSeat Exeo bi trebalo da bude najopremljeniji automobil u Seatovoj ponudi. Oprema će uključivati elektronski kontrolisana prednja sedišta, xenon svetla koja prate trag točkova, dnevna svetla, dvozonsku klimu, navigaciju, MP3 s hard diskom, elektronski kontrolisanu zadnju zavesu, kao i solarni krov za priručno napajanje ventilacionog sistema. Od sigurnosne opreme, Španci pominju vazdušne jastuke za vozača i suvozača, bočne vazdušne jastuke i zavese, kao i vazdušni jastuk za zaštitu vozačevih kolena, aktivne naslone za glavu, ISOFIX, kontrolu trakcije, ABS, kontrolu stabilnosti i sistem za kontrolu vazduha u gumama. Inače, cena ovog automobila na engleskom tržištu s osnovnim paketom opreme iznosi oko 17.700 funti, a u prodaji će se pojaviti u aprilu 2009. godine.\nSprečite da se stakla da automobilu zamrznu uz pomoć ovog…\nAmerikanci hvale Juga: Ipak nije najgori automobil u…


Štediše, ovo je za vas – NovostiDana.rs\nŠtediše, ovo je za vas\nFoto: Piraeus banka\nPiraeus banka je odlučila da dodatno nagradi štediše tradicionalno dobrim uslovima za štednju.\nPiraeus 50 oročena štednja u evrima klijentima omogućava stimulativne kamatne stope koje se kreću od 1,50% godišnje za oročenja na šest meseci, do čak 1,80% godišnje za štednju na 12 meseci. Posebna pogodnost ove ponude jeste činjenica da klijent zadržava dogovorenu kamatu čak i ukoliko ranije podigne svoja sredstva.\nKlijenti koji se odluče za Piraeus 50 oročenu štednju u dinarima, uz značajno više kamatne stope koje idu i do 6% za sredstva položena na 3 meseca, odnosno do 6,35% za oročenja na šestmeseci, dobijaju i celokupan iznos kamate bez ikakvog odbitka na ime poreza.\nJednako atraktivna ponuda važi i za Piraeus 100 oročenu štednju u evrima koja podrazumeva kamatu od 2,25% za oročenje na 25 meseci. Pogodnost ovog proizvoda ogleda se u kamatnoj stopi koja raste srazmerno dužini štednje čime se u slučaju razoročenja pripisuje kamata predviđena za dostignuti period oročenja, saopštila je da banka.


Gradska uprava Trebinje - Još jedan neuspješan pokušaj partija iz FBiH da ospore Srpsku\nGradska uprava Trebinja najoštrije osuđuje pokušaj pojedinih političkih partija iz Federacije BiH /FBiH/ da omalovaže najavu predsjednika Srbije Aleksandra Vučića da će Srbija “u najljepšem srpskom gradu”, Trebinju, izgraditi aerodrom, stavljajući u prvi plan dnevnopolitičke razmirice i neshvatajući iskrenu bratsku brigu matice za svoj srpski narod s druge strane Drine.\n“Stav tih partija da Trebinje nije srpski grad ne želimo ni da komentarišemo, jer njihovi ‘mislioci’ prije nego što nešto napišu treba da sagledaju istorijske činjenice i shvate da srpski narod na ovom području živi vijekovima. Zaboravljaju, pritom, da sve što pripada Republici Srpskoj nosi i njen prefiks“, ističe se u saopštenju iz Gradske uprave Trebinje.\nU saopštenju se ističe da u tom svjetlu i vide saopštenja političkih partije iz FBiH kao još jedan pokušaj da se Republici Srpskoj ospori potpuni administrativni i pravni sadržaj i da se njeni temelji dovedu pod znak pitanja.\n“Oni koji pokušavaju da nametnu takva rješenja moraju da znaju da mi nemamo ništa na prodaju, da svaku stopu Republike Srpske, pa samim tim i Trebinja smatramo svetim i podjednako važnim“, poručili su iz trebinjske Gradske uprave.\nŠto se tiče navodnog etničkog čišćenja na području Trebinja, iz Gradske uprave naglašavaju da političke partije iz FBiH, koje su danas reagovale na izjavu predsjednika Vučića, imaju najmanje pravo da o tome govore, jer je Trebinje među rijetkim gradovima u kome nije bilo etničkog čišćenja i masovnih zločina, za razliku od onoga što su dešavalo nad srpskim stanovništom u današnjoj FBiH u posljednjem ratu, ali i u nekim ranijim ratnim sukobima.\n“I na kraju, sve dobre i nezlonamjerne ljude iz svih dijelova svijeta, pa i vas koji ste pisali ova saopštenja, pozivamo u naše Trebinje, na jug Srpske, da dođete da se odmorite, uživate, pogledate i upoznate činjenice o bogatom kulturno-istorijskom nasljeđu našeg grada, kako vam mitovi ne bi zamagljivali stvarnost. Doduše, za sada kopnenim putem, a u skorijoj budućnosti i letom na aerodrom koji će sagraditi narod i Vlada Srbije kao i mnoge projekte u Srpskoj do sada“, ističe se u saopštenju.


Džaferović: Očekujem da imamo i ANP i predsjedavajućeg Savjeta ministara - BIGportal.ba\n“To je najbolje za sve. Poštovati zakone ove države znači postupiti po Zakonu o odbrani BiH, po Odluci Predsjedništva iz 2009. godine, naravno i po Zakonu o Vijeća ministara. Dakle, usvojiti i poslati ANP i imenovati predsjedavajućeg Vijeća ministara BiH”, istaknuo je.\nIstiče da treba tražiti načina da bude usvojen Godišnji nacionalni plan, te naravno i imenovan predsjedavajući Vijeća ministara BiH ‘i fokus je sad na tome’.\nU funkciji potpredsjednika SDA Šefik Dažaferović prisustvuje sjednici Kolegija SDA koja se održava u Centrali te stranke. Uobičajeno je da će, kako je kazao, raspravljati o aktuelnoj političkoj situaciji, a pošto se bliži i kongres stranke ‘vjerovatno će i o tome biti riječi’.


RTCG - Radio Televizija Crne Gore - Nacionalni javni servis :: Društvo :: Spremni za ljetnju požarnu sezonu\n[ Izvor: rtcg.me, Objavio: I. P ]\nMULIĆ SAOPŠTIO 30. 07. 2018. 13:47 >> 15:46 2\nCrnogorski Direktorat za vanredne situacije sa lokalnim službama zaštite i spašavanja pripremio se za ljetnju požarnu sezonu. Preventivne mjere su preduzeli i komunicirali sa građanima od kojih, kako kažu, očekuju da im budu partneri na zadacima. A kada su krizne situacije, komunikacija sa medijima je ključna, zato je i organizovan trening za novinare i komandire službi zaštite i spašavanja.\nKoliko su mediji važan partner pokazalo se 2010. i 2011. godine kada su Crnu Goru zadesile poplave, kao i vanredna situacija zime 2012. Kako bi se saradnja medija i službi za vanredne situacije unaprijedila Direktorat i UNDP organizovali su trening za novinare i Službe zaštitte i spašavanja.\n"Da kroz pojašnjenja dođemo da u sljedećoj situaciji znamo šta treba da radimo, od koga da očekujemo ko šta treba da nam kaže kako ne bi dolazilo do zagušenja ili netačnog informisanja", kazao je Ljuban Tmušić iz Direktorata za vanredne situacije.\nSistem zaštite i spašavanja u Crnoj Gori jasno je koncipiran. Prvo reaguje lokalni tim službe i spašavanja, kao i operativni na čelu sa predsjednikom Opštine. Druga linija je Direktorat, a u situacijama kada se proglasi vanredno stanje zasijeda Operativni štab kojim rukovodi premijer. Tim redom bi trebalo da idu i mediji kada traže informacije.\n"U svim opštinama uspostvaljeni su opštinski timovi zaštite koji se uvijek prvi okupe i analiziraju svoje kapacitete, potrebe i mogućnosti za odgovor na hazarde i onda ako ne mogu da odgovore obraćaju se operativnom štabu za spašavanje i onda mi zajednički gradimo strategiju bilo da se rai o požaru poplavi", naveo je generalni direktor Direktorata za vanredne situacije Mirsad Mulić.\nTrening komunikacija u krizim situacijama zamišljen je da spoji dvije strane, novinare i Službe spašavanja kako bi definisali zajedničke interese i poboljšali komunikaciju.\nMulić je istakao da su i ove godine uložili puno u preventivne aktivnosti.\n"Inspektori su kontrolisali planove od požara u svim opštinama, u saradnji opštinskim timom sagledali mogućnost probijanja puteva protivpožanih pojaseva, imali smo edukaciju stanovništva u tri optšine, Herceg Novom, Tivtu i Kotoru. Išli smo kroz saopštenja da nam građani pomognu da nam budu partneri, tako da smo kroz te preventivne aktivnosti preduzeli niz mjera i nadam se da će dati rezultata", rekao je on.\nPožar Mirsad Mulić Direktorat za vanredne situaci


Vesti online / Sport / Fudbal / Mesi i Nejmar posetili rodno mesto Isusa Hrista\nMirovna turneja: Leo Mesi i Nejmar\nKatalonci predvođeni Argentincem Lionelom Mesijem i Brazilcem Nejmarom stigli su na Bliski istok na aerodromu u Tel Avivu odakle su otišli u Vitlajem gde su posetili po predanju rodno mesto Isusa Hrista i sastali se s palestinskim predsednikom Mahmudom Abasom.\nNa stadionu Dura blizu Hebrona fudbaleri Barselone održali su radionice i više mini-utakmica s palestinskom decom.\nU nedelju će fudbaleri Barselone na stadionu Blumfild u Tel Avivu organizovati slične aktivnosti i razgovarati s izraelskim liderima.\nBarselona je saopštila da na Bliskom istoku ima za cilj jačanje institucionalnih veza dve zajednice i izgradnju mostova mira i dijalog između Izraelaca i Palestinaca.\nFUDBAL Godišnji porez Mesija u Španiji - 53 miliona evra!\nFUDBAL Novi ugovor za Suareza\nFUDBAL Nejmar počeo da trenira


Mekalister: Nadam se da će istraga o slučaju Savamala uskoro doneti rezultate | Nova Ekonomija\nIzvestilac za Srbiju i predsednik Spoljnopolitičkog odbora Evropskog parlamenta Dejvid Mekalister izrazio je nadu da će istraga slučaja Savamala, uskoro doneti rezultate, preneo je list Danas.\n"U izveštaju Evropskog parlamenta o Srbiji mi smo uzeli u obzir kontroverzne doga]aje u beogradskom kvartu Savamala, sa naročitim osvrtom na uništavanje imovine. Nadam se da će istraga uskoro doneti rezultate", rekao je on.\nMekalister je za taj beogradski dnevnik rekao i da je potrebno "učiniti više" da bi se garantovala vladavina prava u Srbiji i da "to uključuje reformu pravosuđa i borbu protiv korupcije".\nKonstatovao je da je Srbija na putu prema Evropskoj uniji, oceio da sprovodi "ambicioznu agendu ekonomskih reformi" "što je već dalo rezultata" i da je pokazala da je "posvećena regionalnoj saradnji i pomirenju".\nUpitan o Briselskom dijalogu, Mekalister je rekao da je važno i za Beograd i za Prištinu da ostvare napredak i sprovedu Briselski sporazum, "kako bi se približili ostvarenju njihovog zajedničkog cilja o približavanju EU".\nIstraga će doneti rezultate u jednom od dva slučaja - zapretite Vučiću da će letnuti s vlasti ako to ne reši do određenig roka, pa se on odrekne Malog i Stefanovića, a oni dobiju simbolične kazne i keš u džaku da i njega ne povuku, ili kad letne s vlasti zbog nečeg većeg, pa nove vlasti to reše.


Gradonačelnik Novog Sada Miloš Vučević čestitao je FК Vojvodina osvajanje Кupa Srbije, pošto je sinoć u finalu u Nišu pobedila Partizan nakon bolje izvođenja jedanaesteraca.\n- Ovo je istorijski uspeh našeg kluba koji je dokazao kakvo mu mesto pripada u nacionalnom fudbalu. Novi Sad je ponosan na fudbalere i upravu koji su pokazali šta znače timski rad, posvećenost i igra svim srcem. Nisu osvojili samo Кup, već i svoje verne navijače. Želim im da nastave put stazom pobednika i da iskažu svu svoju veličinu i na evropskom nivou. Novi Sad je bio i biće sa njima i uz njih – naglasio je gradonačelnik Miloš Vučević.


Digitalne usluge čine život jednostavnijim - Bizlife.rs\n09:45 Beograd, 06/11/2018\nOgromna većina, čak 91 odsto transakcija klijenata u platnom prometu, obavlja se preko elektronskih i digitalnih aplikacija, pokazali su podaci ProCredit banke.\nU prvih godinu dana prebačeno je 75 odsto svih gotovinskih transakcija banke na samouslužne zone, koje rade 24 sata sedam dana u nedelji. Činjenica da broj elektronskih transakcija konstantno raste govori o tome da građani imaju poverenja u ovu vrstu usluge.\n„Podaci pokazuju da je internet bankarstvo u Evropi u snažnom zaletu, pa je tako u Srbiji prošle godine ovu vrstu usluga koristilo više od 20 odsto bankarskih klijenata. ProCredit Direct je dobitno rešenje, i za banke i za klijente, jer je to tehnologija koja svima donosi značajne prednosti i uštede“, rekao je član Izvršnog odbora ProCredit banke Igor Anić.\nZa korišćenje modernog digitalnog bankarstva u ProCredit banci je potreban otvoren Total račun, uz koji klijenti dobijaju besplatnu karticu, internet i mobilno bankarstvo sa neograničenim brojem plaćanja bez provizije, povoljne investicione i stambene kredite, mogućnost da svojom štednjom upravljaju online, kao i da koriste atraktivan Flex minus u visini do dve mesečne plate.


FOTO: Gađanje tempirnom municijom iz usavršenog PVO sistema na poligonu kod Čačka\nIzvor: Radio 021, 09.Jun.2020, 12:14\nU okviru ispitivanja usavršenog protivavionskog topa L-70 Bofors (PASARS) na poligonu Miokovci kod Čačka izvedeno je gađanje ciljeva na zemlji tempirnom municijom, saopštilo je danas Ministarstvo odbrane.\nPomoćnik ministra odbrane za materijalne resurse Nenad Miloradović naveo je da je PASARS uveden u naoružanje Vojske Srbije prošle godine posle rigoroznih ispitivanja a da se u okviru nulte serije završava proizvodnja prve baterija sistema.\n"Radimo na ispitivanju >> Pročitaj celu vest na sajtu Radio 021 << prototipa sistema iz faze dva, što podrazumeva verifikaciju četiri nova podsistema kojim će se nadalje opremati svi PASARS-i, uključujući i one iz nulte serije. Ispitujemo novi dizel električni agregat i elektroenergetski podsistem, novi podsistem za vožnju sa prednjim i zadnjim kamerama danju i noću, termovizijski nišan, kojim će značajno biti unapređena sposobnost oruđa i novi podsistem za elektronsko tempiranje prefragmentirane municije", naveo je Miloradović.\nDodao je da novi prefragmentirani projektil osim standardne košuljice ima još i tungstenske kuglice, vrlo velike mogućnosti penetracije, kao i novi tip upaljača kojim od podsistema za elektronsko tempiranje, ugrađenim na vozilu, dobija radio-komandu kada će eksplodirati.\n"Time se postiže da svi projektili eksplodiraju u vazduhu iznad i ispred odgovarajućeg cilja, čime se dejstvo multiplikuje i efekti na cilju su znatno veći. Time će se efikasnost jedinica opremljenih ovim protivavionskom sistemom značajno povećati, kako pri dejstvu po ciljevima u vazduhu tako i pri dejstvu po ciljevima na zemlji", naveo je pomoćnik ministra.\nNajavio je da će takvom vrstom projektila i sistemom za tempiranje biti opremljeni i topovi 30mm i 40mm kao i tenkovski topovi 125mm.\nBeta: Gadjanje tempirnom municijom iz usavršenog PVO sistema PASARS\nRadio Televizija Vojvodine: Na poligonu Miokovci predstavljeno novo oružje Vojske Srbije\nSrbijaDanas.com: USAVRŠEN SRPSKI PROTIVAVIONSKI TOP: Orilo se na poligonu Miokovci, ni vrabac ne može da preleti granicu (FOTO)\nVostok.rs: Modernizovan protivavionski top L-70 „Bofors“


"Bor" nude u oktobru - Bor GRAD INFO\n„Bor“ nude u oktobru\nurednik\t сеп 22, 2008 134 0\nLj.Trifunović – Večernje novosti\nTENDER za izbor strateškog partnera za RTB „Bor“ biće obavljen 10. oktobra – potvrdio je, za „Novosti“, Nebojša Ćirić, državni sekretar u Ministarstvu ekonomije.\nDo sada su, tokom pretkvalifikacionog postupka, pismo o zainteresovanosti za strateško partnerstvo sa RTB, pored „Glenkora“, dostavili i austrijski „A-tek“, kiparski „Ist point“ i dve ruske kompanije.\nŠvajcarska kompanija „Glenkor“ će na tenderu za strateško partnerstvo sa RTB „Bor“ učestvovati u konzorcijumu sa firmom „Mineko“, iz Ženeve, koja je većinski vlasnik „Fidelinke“ iz Subotice – potvrđeno je prilikom posete delegacije ove dve kompanije pogonima najvećeg srpskog proizvođača bakra i plemenitih metala.\n– RTB „Bor“ pratimo od 2006. godine, ali nam tenderski uslovi, koji su bili raspisani u to vreme, nisu odgovarali – kazao je, u razgovoru sa poslovodstvom borske kompanije Nikola Popović, predstavnik „Glenkora“.\n– I, bez obzira na to što smo pratili dosadašnji tok privatizacije, zaključili smo da nije pametno učestvovati u tim postupcima, jer je naša procena bila da je više reč o\nspekulativnim, nego o pravim investicionim poslovima. Iz tog razloga na prvom i drugom tenderu za prodaju imovine RTB „Bor“ nismo učestvovali.\nPopović je istakao i da će predstavnici „Glenkora“ tek posle podrobne analize moći da konkretizuju svoju ponudu i iznesu detalje.\n– Imamo u vidu da investicioni program treba da obuhvati sve zaposlene u RTB. Prioritetna investicija za nas je „Topionica“.\nPredstavnik „Glenkora“ je kazao i da ta firma ima godišnji obrt od 140 milijardi dolara. U njihovom vlasništvu je 36 odsto kompanije „Ekstrata“ – četvrte po veličini rudarske kompanije na svetu. Švajcarci godišnje proizvode oko 200.000 tona rafinisanog bakra, čime u potpunosti ispunjavaju uslove predviđene pretkvalifikacionim tenderom.\n„MINEKO“, sa kojim „Glankor“ nastupa u konzorcijumu, pored toga što je većinski vlasnik „Fidelinke“, ima i dva rudnika olova i cinka u Srbiji, a nedavno su, iz stečaja, kupili i topionicu tih metala u Velesu u Makedoniji. Godišnji promet ove švajcarske firme je oko 600 miliona dolara.


Prof. dr Dragan Lukač izabran za potpredsednika Asocijacije Dunavskih privrednih komora - PKS-RPK Novi Sad\nNa poslednjoj sednici Generalne skupštine Asocijacije Dunavskih komora, koja je održana u Varaždinu, dat je predlog da se izabere novi potpredsednik Asocijacije. Glasanjem od strane komora članica, za potpredsednika Asocijacije izabran je prof. dr Dragan Lukač, v. d. direktora Privredne komore Srbije – RPK Novi Sad.\nAsocijacija Dunavskih privrednih komora (Danube Chamber of Commerce Association DCCA) povezuje 22 privredne komore iz Dunavskog regiona. Osnovana je 2010. godine i ima ima za cilj razvoj održivih i konkurentskih privreda zemalja koje povezuje reka Dunav. Sa namerom postizanja tog cilja Podunavske privredne komore članice DCCA pokreću inicijative u oblasti razvoja privredne infrastrukure, transportnih i telekomunikacionih sistema, razvoja ljudskih resursa i zaštite životne sredine\nPredsednik Asocijacije Dunavskih komora, ujedno i predsednik Privredno-industrijske komore Budimpešte, dr Zoltan Kiš, čestitao je potpredsedniku Lukaču novu funkciju i poželeo mu puno uspeha u budućem radu.\nGeneralna skupština DCCA za 2017. godinu, zakazana je za 16. I 17. oktobar 2017. godine u Budimpešti, neposredno pre Godišnjeg foruma Evropske strategije za Dunavski region (EUSDR) koja je zakazana za 18. I 19. oktobar 2017. godine, takođe u Budimpešti.


Vidović: Mjere teške 840 miliona KM, moraćemo se zadužiti između 500 i 600 miliona KM - Biznis Info\nYou are at:Home»Finansije»Vidović: Mjere teške 840 miliona KM, moraćemo se zadužiti između 500 i 600 miliona KM\nBy BiznisInfo on\t 03/04/2020 Finansije\n“Ta konstrukcija je zaokružena. Ne kažem da sada imamo ta sredstva na raspolaganju, ali imamo izvjesnu situaciju da ćemo to obezbijediti. Našli smo izvore da budžet bude likvidan i da isplaćuje sve obaveze. Moraćemo se zadužiti između 500 i 600 miliona KM”, naglasila je Vidovićeva za “ATV”, a prenijela “Srna”.\nPrema njenim riječima, u četvrtak su razgovarali sa predstavnicima Međunarodnog monetarnog fonda (MMF) i rečeno je da BiH treba da dobije kredit u iznosu od 330 miliona eura.\n“Mi sada treba da dogovorimo podjelu između Republike Srpske i Federacije BiH (FBiH), a kada to dogovorimo biće potpisan ugovor, ta sredstva će biti operativna i služiće isključivo za saniranje ove situacije. Mi smatramo da omjer za raspodjelu treba da bude 60:40 u korist FBiH, a oni smatraju da je to 70:30”, rekla je Vidovićeva za “ATV”.\nIako će na ovaj način pospješiti punjenje javnih fondova, Vidovićeva je navela da je procijenjeno da će Fond zdravstvenog osiguranja imati pad prihoda od doprinosa u ovoj godini između 170 miliona i 180 miliona KM, dok će i Fond PIO osjetiti taj pad zbog čega će iz budžeta biti neophodne veće dotacije za penzije.\n“Bilo bi normalno da se taj višak koristi, prije nego da se zadužujemo kod međunarodnih finansijskih institucija, jer bi taj novac bio vraćen”, poručila je ministar finansija Republike Srpske.\n“Opcija da se plaća po realizovanom poslu je nešto drugo i to bi u velikoj mjeri doprinijelo olakšanju poslovanja privrede, ali treba napraviti analize šta bi to značilo za budžete”, rekla je Vidovićeva.\nGovoreći o stanju finansija u Republici Srpskoj, Vidovićeva je istakla da je budžet stabilan, te da su isplaćene sve obaveze.


U samom centru Temišvara, na Trgu Pobede i u restoranu Lojd, 13.aprila, održana je prezentacija turističkih potencijala opštine Veliko Gradište.\nU saradnji sa Savezom Srba u Rumuniji, Konzulatom Republike Srbije i Temišvarskim vlastima Opština Veliko Gradište organizovala je kulturno turistički promotivni performans koji je počeo u 12 časova konferencijom za novinare i predstavnike turističke privrede. Mnogobrojnim predstavnicima medija obratili su se predsednik opštine Veliko Gradište Dragan Milić, direktorka Turističke organizacije opštine Veliko Gradište Dajana Stojanović,Generalni Konzul Republike Srbije u Temišvaru Vladan Tadić, Gradonačelnik Temišvara Nikolae Robua, predsednik Saveza Srba u Temišvaru Ognjen Krstić i vlasnik restorana Lojd Javor Radovanković.\nDirektorka Turističke organizacije opštine Veliko Gradište zahvalila se svima koji su pomogli organizaciju ovog događaja a ovim putem istakla je važnost koju, već tradicionalno, turisti iz Rumunije imaju za turizam Velikog Gradišta. Ovom prezentacijom pokušaćemo da se zahvalimo našim dragim gostima iz Temišvara, i ujedno pozovemo nove posetioce koji su zainteresovani za klasične odmore, sport i rekreaciju, potpuno uživanje u krstarenju turističkim brodovima ili jednostavno za veselu atmosferu na našim manifestacijama, rekla je direktorka Dajana. Ona je najavila turističku sezonu, koja će ovog proleća početi muzičkim festivalom Uranak u toku prvomajskih praznika. Turistima iz Rumunije je ponuda bogatog manifestacionog turizma jako interesantna, oni već tradicionalno učestvuju na našim gastronomskim festivalima ali i kulturološkim manifestacijama, a na Ramskim sutonima skoro svake godine učestvuju i pesnici iz udruženja Srba iz Rumunije. Direktorka je pozvala sve prisutne da po završetku zvaničnog dela prezentacije uživaju u nastupu Ansambla narodnih igara i pesama Vlastimir Pavlović Carevac, i probaju najukusnije specijalitete iz kuhinja ugostitelja sa Srebrnog jezera.\nGeneralni Konzul Republike Srbije u Temišvaru Vladan Tadić, govorio je o Velikom Gradištu nadahnuto i sa ushićenjem, istaknuvši tom prilikom da kada je u pitanju ova opština on mora da bude subjektivan, zato što je sa svojom porodicom mnoga leta proveo na Srebrnom jezeru. On je istakao važnost Generalnog Konzulata iz Temišvara za očuvanje Srpskog Nacionalnog identiteta u ovoj oblasti, a promotivne aktivnosti kao što je ova prezentacija Konzulat će uvek podržavati i promovisati.\nGradonačelnik Temišvara Nikolae Robua obratio se srdačnom dobrodošlicom, a u svom pozdravnom govoru reko je da je Temišvar grad koji je sklop lepe prirode i bogatog kulturnog života i da nakon prezentacije turističkih potencijala Velikog Gradišta veruje da kako mu i ime kaže Gradište zaslužuje taj naziv, zbog svojih izuzetnih lepota. Gradonačelnik Temišvara izrazio je želju da dođe u Veliko Gradište, kao i da pokrene projekte koji bi se jednim delom odnosili na turizam. Nikolae je takođe pozvao turističke agencije da naprave turističke paket aražmane za Veliko Gradište sa akcentom na Srebrno jezero.\nPredsednik udruženja Srba u Temišvaru Ognjen Krstić obratio se kratko, pozdravio je sve goste i zahvalio se svima koji su pomogli prezentaciju. Ognjen se zahvalio i opštini Veliko Gradište što je taj dan Temišvar pretvorila u razigrano mesto, i prenela pozitivnu energiju kakvu može da ima samo mesto koje je okruženo velikim rekama i mirnim jezerima.\nOrkestar ANIP-a Vlastimir Pavlović Carevac odsvirao je Svilen konac i na najlepši način preneo duh kafana Velikog Gradišta u restoran Loid. Po završetku konferencije domaćini skupa poveli su naše goste u obilazak štandova Turističke organizacije kao i bogatih trpeza najboljih ugostitelja Velikog Gradišta koji su svoju hranu priremali ispred restorana. Performans je nastavljen na samom trgu Pobede a mnogobrojni posetioci uživali su u spektakularnom nastupu izvođačke grupe Ansambla narodnih igara i pesama Vlastimir Pavlović Carevac. Mladi i razigrani folklorci, podigli su na noge sve prisutne, koji su veselo pucketali prstima, aplaudirali, i na trenutke pokušavali da zaigraju različite narodne igre i pesme iz Srbije.\nZa to vreme posetioci su probali hranu čuvenih restorana. Ugostiteljsaka ponuda i gastronomski specijaliteti su jedna od najbitnijih potencijala Srbije, a Veliko Gradište je opština koja je poznata po širokoj ponudi hrane i bogatim menijima svojih restorana. Ovom prezentacijom ugostitelji su mogli da direktno prezentuju svoje restorane predstavnicima agencija u Rumuniji, ali i posetiocima prezentacije, kao svojim budućim gostima.\nNakon završetka celokupne prezentacije, predstavnici ugostitelja u posredstvu Turističke organizacije , imali dogovorni sastanak u Turističkoj agenciji Ultramarin iz Temišvara, gde se pregovaralo o početku uspešne saradnje i dolasku organizovanih grupa na Srebrno jezero.\nNa prijateljski poziv naših saradnika, u restoranu Lojd u Rumuniji, uspeli smo na jedan dan da prenesemo razigrani i veseli duh Velikog Gradišta i da budemo dobri domaćini našim dragim saradnicima, kolegama, predstavnicima medija i posetiocima. Ovom prilikom zahvaljujemo se svim saradnicima iz Rumunije, ali našim dragim kolegama iz Kulturnog centra Vlastimir Pavlović Carevac, našim ugostiteljima, vlasnicima privatnog smeštaja u domaćoj radinosti, Kampu sa Srebrnog jezera, Kompaniji Silver lejk, firmama Eskom i Desilerija Kumane.


Čovek, čije bogatstvo je procenjeno na 177 milijardi dolara, na događaju se pojavio u smoking, sa glamuroznom Loren koja je oduševila prisutne u crnoj haljini sa riševima. Naravno, njih dvoje su donirali pozamašnu sumu novca prilikom ovog događaja, ali po svemu sudeći, tajkun kompanije Amazon odlučan je u svojoj ideji da postane i druga najomraženija osoba na svetu.\nImućni par privukao je pažnju zbog činjenice da nisu donirali ništa tokom događaja, sve dok neko iz publike nije dao milion dolara, nakon čeka je Bezos mrzovoljno dao upola manje novca. Ukoliko niste znali, Bezos zarađuje 142.667 dolara po minutu, a posetioci gala večeri su to svakako znali.\nKako kaže insajder sa ove zabave: “Svi su čekali da Bezos donira nešto, ali on je ćutke sedeo. Kada je neko iz publike donirao milion dolara, Bezos je dao pola miliona, što je izazvalo bučnu reakciju publike. Ako neko, ko nije drugi najbogatiji čovek sveta može donirati milion, Bezos svakako može dati mnogo više”.\nDa li je Bezos toliko bogat baš zbog činjenice da se teško odvaja od svog novca, teško je proceniti, ali činjenica je da bi on, zajedno sa drugim najbogatijim ljudima sveta, trebalo da da sve od sebe – što je verovatno tek nekoliko milijardi – kako bi svet u kom živimo postao bolje mesto.


Kancelarija EU: Verifikacija kandidata je zakonom definisana procedura, CIK-u da se omogući rad bez mešanja - Kosovo Online\nKancelarija EU: Verifikacija kandidata je zakonom definisana procedura, CIK-u da se omogući rad bez mešanja\n21. Januar 2021. • 14:51\nPortparol Kancelarije EU na Kosovu Dinka Živalj izjavila je da je verifikacija kandidata za poslanike zakonski definisana procedura i da postoji mogućnost žalbe po tom pitanju, prenosi GAzeta Ekspres.\nDodala je da nezavisnim institucije poput Centralne izborne komisije, treba omogućiti da samostalno bez pritiska obavljaju svoj posao.\n"Predizborne procedure, uključujući potvrđivanje kandidata, još uvek su u toku. Postupci su propisani zakonom i uključuju mogućnost žalbe. Važno je da nezavisne institucije i relevantna pravna tela imaju mogućnost da svoj posao obavljaju bez pritisaka", rekla je Živalj.\nDaka: Političke optužbe iznete na moj i račun CIK su neprihvatljive i opasne\nIstakla je da EU očekuje da kosovske institucije održe izbore u skladu sa evropskim standardima.\n"Očekujemo da kosovske institucije obezbede organizaciju kredibilnih, sveobuhvatnih i transparentnih izbora, održanih u skladu sa međunarodnim standardima", rekla je Živalj.\nSudski savet Kosova verifikovao je spisak od 1.081 kandidata za poslanike za izbore 14. februara.\nLista je predata Centralnoj izbornoj komisiji, a 47 kandidata nemaju pravo da budu na listi jer su pravosnažnim presudama osuđivani u poslednje tri godine.\nEU Kosovo CIK Gljauk Konjufca Valjdete Daka\nKonjufca optužio predsednicu CIK za političku eliminaciju Kurtija\nČlan Pokreta Samoopredeljenje Glauk Konjufca izjavio je da nema informaciju da li je u kancelariju stranke stigao bilo koji dokument koji lideru te stranke Aljbinu Kurtiju zabranjuje učešće na izborima 14. februara, prenosi Reporteri.\nDaka pod pritiskom posle izjave Konjufce\nInstitut pravde: Preteći govor političara neprihvatljiv, stranke da poštuju odluke suda


DŽO BAJDEN: Mislim da Putin zna da bi invazija na Ukrajinu bila ogromna greška\nAutor: Glas javnosti 07.02.2022. u 22:58\nPredsednik SAD Džo Bajden i nemački kancelar Olaf Šolc razgovarali su o situaciji na istoku Evrope.\nMislim da Putin zna da bi invazija na Ukrajinu bila ogromna greška, rekao je Bajden i dodao da u slučaju takvog napada, neće biti Severnog toka 2. Pentagon je, u međuvremenu, saopštio da Rusija nastavlja da raspoređuje vojne snage duž granice sa Ukrajinom, ali da one u ovom trenutku nisu direktno usmerene prema istočnom krilu NATO-a.\nSA RUSIMA NEMA ŠALE: Satelitski snimci uneli paniku u redove Ukrajinaca - vojne baze ispražnjene, tenkovi hitaju ka granici (FOTO/VIDEO)\nSAD i Nemačka jedinstveni su u rešavanju pitanja ruske agresije u pogledu ukrajinske krize, rekao je američki predsednik Džozef Bajden na sastanku sa nemačkim kancelarom Olafom Šolcom.\n„Nemačka je jedan od najbližih američkih saveznika“, poručio je Džo Bajden na sastanku u Beloj kući i dodao da dve zemlje „jedinstveno rade na tome da spreče rusku agresiju u Evropi“, prenosi Rojters.\nBajden je rekao i da misli da Vladimir Putin zna da bi napad na Ukrajinu bio ogromna greška, kao i da u tom slučaju neće biti Severnog toka 2.\nIstovremeno, Pentagon je saopštio da Rusija nastavlja da raspoređuje vojne snage duž granice sa Ukrajinom.\n"Čak i tokom vikenda, videli smo da gospodin Putin raspoređuje dodatne vojne kapacitete duž granice sa Ukrajinom i u Belorusiji", rekao je portparol Pentagona Džon Kirbi.\nIpak, Kirbi je napomenuo da u ovom trenutku ruske snage nisu direktno usmerene prema istočnom krilu NATO-a.\nTakođe, dodao je da američke trupe nisu ponovo dobile naređenje da se pripreme za stacioniranje.\nBONUS VIDEO: Siniša Ljepojević: Srbija je na putu svile i to je neminovnost


Kriminalnu grupu osumnjičenu likvidaciju Podgoričanina bliskog “kavčanima” Saše Klikovca (37), 18. jula, formirao je A. K, a planirali su ubistva nekoliko visokopozicioniranih članova suprotstavljenog klana i članova porodica čelnika crnogorskih bezbednosnih službi.\nOvo su juče obelodanili čelnici crnogorske policije i tužilaštva. Iako mnogi navodi istražitelja ukazuju na mogućnost da je A. K. ustvari Alan Kožar, koji je likvidiran 23. jula na Krfu (pet dana posle Klikovca), predstavnici crnogorske Uprave policije i Specijalnog državnog tužilaštva nisu želeli da otkriju da li je vođa kriminalne grupe živ ili mrtav. U istrazi ubistva Klikovca uhapšeni su Miloš Marković (30) i Marko Šuković (29), dok policija traga za M. I. (27) i P. L. (22).\nSpecijalni tužilac Saša Čađenović objasnio je da do sada prikupljeni podaci ukazuju da su dvojica Kolumbijaca (Kaicedo Bandoja Juan David (29) i Kostana Kasa Hoze Aleksander (43), prim. a.) koji su nedavno uhapšeni u Nikšiću sa Podgoričaninom Goranom Brajovićem, ilegalno prešli granicu, trebalo za 25.000 evra trebalo da ubiju jedog pripadnika suprotstavljenog kriminalnog klana.\n- Organizacija je formirana krajem 2019. radi delovanja na teritoriju Crne Gore, Hrvatske, Austrije, Kolumbije, Turske - rekao je tužilac Čađenović.\nDetaljno je opisao kretanje Kolumbijaca koji su iz Kolumbije letom došli u Istanbul, a zatim, preko Bukurešta i Budimpešte, do Beča. Sredinom marta su stigli u Split, a četiri meseca kasnije su prebačeni do granice s Bosnom i Hercegovinom, gde su ilegalno prešli granicu Crne Gore. Po čijem su nalogu došli u Crnu Goru, i koga je trebalo da likvidiraju, javnost i dalje nije upoznata.\nNOVA LIKVIDACIJA U PODGORICI, POLICIJA BLOKIRALA GRAD Kavčanin izrešetan ispred porodičnog restorana, pucač pobegao!\nNa konferenciji nije objašnjeno da li su i ako jesu na koji način Kolumbijci povezani sa kriminalnom grupom koju je formirao A. K.\nZa ubistvo dato 100.000 evra\nMilivoje Katnić, specijalni tužilac je kazao je da je kriminalna grupa koju je formirao A.K. nova, ali da sarađuje sa drugim kriminalnim grupama.\n- Za ubistvo Klikovca dato 100.000 evra, za ubistvo visokopozicioniranog člana kriminalne grupe, na jednoj planini, dato 500.000 evra, a za ubistvo člana porodice funkcionera UP 200.000 evra - rekao je Katnić i dodao da su “Kolumbijci došli da ubijaju, a da je kriminalna grupa trebalo da da novac članovima njihovih porodica”.\nOn međutim nije objasnio ako je kriminalnoj grupi A. K. dato 100.000 evra za ubistvo Klikovca, ko je dao pare i kako su podeljene. Za javnost su nepoznanica i identiteti mete čija “glava” košta čak pola miliona evra, i člana porodice policijskog funkcionera, da li je naručilac obe, nerealizovane likvidacije, isti.\nPlanirana likvidacija i specijalnog tužioca\nGrupa koju je, kako tvrdi tužilaštvo, formirao A. K, nije prva krimibnalna organizacija koja je u Crnoj Gori optužena za planiranje likvidacije i to čelnika policije i tužilaštva, između ostalog i specijalnog tužioca Katnića. Nikšićanin Ranko Radulović je u pritvoru zbog optužbi da je sa albanskim državljaninom Erogenom Brajovićem i Kotoraninom Igorom Vukotićem formirao kriminalne grupe koje su planirale likvidacije nekoliko policijskih funkcionera, Katnića i njegovog sina i nekoliko osoba bliskih suparničkim kriminalnim organizacijama.


Vašington -- U nedavnoj prošlosti bili su česti izveštaji o slabosti dolara na valutnom tržištu - mada je američki dolar u krizama u prošlosti često nadmašivao druge valute.\nKombinacija sve veće ekonomske i političke neizvesnosti tokom korona krize i predstojećih predsedničkih izbora u novembru predstavljaju "rizik za pad". Prema Berou, američki dolar dobro je napredovao protiv drugih valuta u zemljama u nastajanju, zbog čega je to rizik prema valutama drugih industrijalizovanih zemalja.\nPrema Berou, američka premija na kamatne stope na druge "sigurne valute" znatno je umanjena smanjenjem kamatnih stopa i drugim olakšavajućim merama američkih Federalnih rezervi, kao i padom prinosa državnih obveznica, što dolar čini manje atraktivnim.\n"Jer čak i ako se izbori gotovo sigurno budu održali 3. novembra, predlog predsjednika Donalda Trampa da se odlože samo je još jedan pokazatelj da izbori neće proći tako glatko kao smo navikli na razvijenu zemlju", rekao je Berou. "A ako (Trump) odbije ostavku nakon kontroverznog poraza, to bi zaista moglo naštetiti kredibilitetu SAD-a na globalnom nivou."\n"Pretpostavljamo da će valuta biti potkopana usporavanjem tokova sigurnih utočišta, smanjenjem prednosti američke kamatne stope i političkom neizvesnošću pre predsedničkih izbora u novembru", citira Market voč analitičare velike švajcarske banke iz nedavno objavljenog saopštenja.\nPrema Berou, uprkos mnogim mogućim faktorima koji bi mogli dodatno oslabiti američki dolar, i dalje je presudno da li će se održati poverenje u američku ekonomiju, politiku, izbore i još mnogo toga - jer ako ne bude tako "dolar bi barem mogao prema drugim glavnim valutama doživeti pad".


Vlada nudi subvencije i povoljne kredite za početnike u biznisu - Svajcarac.rs\nVlada Srbije saopštila je da će početnicima u biznisu dodeliti bespovratnu pomoć koja će iznositi 30 odsto vrednosti investicije.\nUredbom koja je nedavno usvojena, predviđeno je da u manje razvijenim područjima ta pomoć bude 40 odsto odsto uložene investicije, prenosi "Nova ekonomija".\nPreostali novac za pokretanje biznisa početnici će moći da dobiju kroz kredite Fonda za razvoj, čiji će zajmovi će biti odobravani na pet godina, sa grejs periodom od godinu dana i kamatom od 1 odsto uz garanciju banke ili 2 odsto uz ostala sredstva za obezbeđenje duga. Uslovi kredita su znatno povoljniji nego do sada jer, osim dužeg roka otplate, kamata je niža za pola procenta, uz garanciju banke i jedan odsto uz ostala sredstva obezbeđenja.\nZa bespovratnu pomoć u budžetu je opredeljeno 150 miliona dinara, a za taj program pomoći moći će da konkurišu tek stasali privrednici koji planiraju da u svoj posao ulože od 400.000 do šest miliona dinara. Ulaganje u uslužne delatnosti ograničeno na iznos do tri miliona dinara.\nNovac od pomoći može da se koristi za kupovinu mašina i opreme i dostavnih vozila, kao i za tekuće održavanje poslovnog ili proizvodnog prostora i za operativne troškove.\nPomoć koja je obuhvaćena ovom vladinom uredbom nije predviđena za poljoprivredu, trgovinu, igre na sreću, proizvodnju i prodaju oružja i vojne opreme, za građevinu (izuzev proizvodnje građevinskih proizvoda i završnih zanatskih radova u toj oblasti), za transport i saobraćaj, finansijske usluge, usluge marketinga, iznajmljivanja, rentiranja i samousluživanja (izuzetak su potrebe turizma).\nPrevious Prijava za treći moratorijum na kredite moguća do kraja aprila Next Pad stope EURIBOR-a snižava rate kreditaPad stope EURIBOR-a snižava rate kredita


Beta 22. maja 2019. 16:40\nMinistar za rad, zapošljavanje, boračka i socijalna pitanja Srbije Zoran Djordjević izjavio je danas da se u toku godine očekuje usvajanje novog Zakona o bezbednosti i zdravlju na radu, a u planu su i Zakon o osiguranju u slučaju povrede na radu, izmene Zakona o socijalnoj zaštiti, kao i zakoni o socijalnim kartama i o socijalnom preduzetništvu.\nDjordjević je, na godišnjoj konferenciji Vlade Srbije i Nacionalne organizacije za lokalni ekonomski razvoj (NALED) „Izlaz iz sive ekonomije“, ocenio da će svi ti zakoni doprineti boljoj zaštiti gradjana.\n„Obaveza Vlade Srbije je da brani radnička prava i u tome treba svi zajednički da učestvujemo. Radnici treba da budu svesni svojih prava i da prijave one koji ih krše. Za državu oni predstavljaju ključ uspeha, jer bez zadovoljnih radnika, nema ni dobrih rezultata, a ni napretka“, rekao je ministar.\n„Svi radnici moraju da rade u skladu sa zakonom jer time ostvaruju i pravo na zdravstveno i socijalno osiguranje, a želimo da i oni toga budu svesni. Pojačanim inspekcijskim nadzorima kontrolišemo i poslodavce, odnosno da li su obezbedili prava koja radnicima sleduju“, kazao je Djordjević.\nPrema njegovim rečima, u 2018. godini bilo je za 31 odsto više inspekcijskih nadzora nego u 2017. godini, ali da je ipak utvrdjen manji broj onih koji su radili na crno.


Demonstracije u Skoplju protiv jednopartijskih izbora\nBeta 17. maja 2016. 22:15\nUčesnici „Šarene revolucije“ u utorak uveče su u Skoplju bojom gadjali zgradu Sobranja Makedonije i zahtevali odlaganje, kako su istakli, jednopartijskih parlamentarnih izbora koji su zakazani za 5. jun.\nGradjani su negodovali zbog toga što makedonske vlasti ne odustaju od namere da 5. juna organizuju vanredne parlamentarne izbore na kojima će jedini učesnik biti vladajuća stranka VMRO DPMNE Nikole Gruevskog.\n„Izbore bez izbora nećemo dozvoliti“, jedan je od slogana na demonstracijma popularno nazvanim „Šarena revolucija“, koje organizuje gradjanski pokret „Protestujem“.\nDemonstranti su ispred Sobranja Makedonije ponovili zahtev da predsednik parlamenta sazove sednicu na kojoj bi bili odloženi izbori 5. juna na kojima učestvuje jedino VMRO DPMNE zbog opšteg bojkota u kojem učestvuju tri stranke potpisnice Dogovora iz Pržina, opozicioni SDSM i albanske stranke DUI I DPA.\nUčesnici „Šarene revolucije“ su iz improvizovanog katapulta gadjali balonima sa bojom zgradu parlamenta, jer im bliži prilaz sprečavaju policajci i metalne ograde koje su postavljene oko zgrade. Svaki pogodak Sobranja bojom bio je propraćen ovacijama. Demonstranti su ponovi obojili Portu Makedonija (trijumfalnu kapiju), koju su prethodnih dana čistili i simpatizeri VMRO DPMNE.\nKao i prethodnih dana, protest gradjana koji su nezadovoljni desetogodišnjom vladavinom VMRO DPMNE Nikole Gruevskog počeo je ispred Specijalnog tužilaštva koje se bavi aferom o prisluškivanim razgovorima, u znak podrške toj instituciji.\nPosle protesta, ispred parlamenta demonstranti su došli pred zgradu Vlade Makedonije, gde su izrazili negodovanje vladavinom VMRO DPMNE bivšeg premijera Nikole Gruevskog.\n„Zbogom Nikola“, „Zatvor ti ne gine, Nikola“, neke su od parola koje su izvikivali gradjani.\nPred sedištem vlade emitovane su neke od takozvanih „bombi“ – prisluškivanih razgovora koje je prošle godine objavio lider opozicionog SDSM-a Zoran Zaev, u kojima se, kako je tada rekao, čuju glasovi vladajućih funkcionera kako se dogovaraju o kriminalnim poslovima.\nDemonstranti u organizaciji gradjanskog pokreta „Protestujem“ traže ostavku predsednika Djordja Ivanova, odlaganje izbora zakazanih za 5. jun, jer smatraju da za njih ne postoje uslovi, zatim da vlada podnese ostavku i da se umesto nje formira ekspertska koja će pripremiti fer i kredibilne izbore. Jedan od zahteva je i da nevladine organizacije budu uključene u pregovore o političkom rešavanju krize.


Preko mosta na Adi u novogodišnjoj noći? - Bizlife.rs\nPreko mosta na Adi u novogodišnjoj noći?\n11:12 Beograd, 09/12/2011\nMost preko Ade sa osnovnim pristupnim saobraćajnicama ovih dana će biti više puta testiran i konačno završen do petka 16. decembra. Prva vozila mogla bi da se očekuju oko 20. decembra, ali o tačnom datumu otvaranja konačnu reč daće gradonačelnik Beograda. Novi most bi, prema nekim spekulacijama, mogao da bude pušten u saobraćaj u novogodišnjoj noći za kada se najavljuje i veliki vatromet.\nKada most bude otvoren za prolaz vozila, za saobraćaj će biti spremne kolovozne trake i pešačke staze. Na novobeogradskoj strani radiće sve tri rampe (br. 5, 6, i 7) koje će prihvatati saobraćaj iz Ulice Jurija Gagarina, dok će na čukaričkoj strani biti završene dve rampe u Radničkoj ulici, kao i veza mosta sa petljom „Hipodrom”.\nNa petlji „Radnička” završena je konstrukcija 365 metara dugačkog trećeg nivoa, kojim je most preko Ade spojen sa petljom „Hipodrom”. Petlja je glavni deo južnog pristupnog puta mostu, a u trećem nivou je vijadukt sa četiri saobraćajne trake, između kojeg se nalazi konstrukcija dvokolosečnog „Beogradskog metroa” sa stanicom.\nNa petlji „Jurija Gagarina” vozila će prolaziti preko rampe broj 6, koja sa mosta prelazi Ulicu Jurija Gagarina i usmerava saobraćaj prema novobeogradskim blokovima. Jedan kilometar dalje od mosta počela je izrada šipova za stubove „Beogradskog metroa” na delu kod železničke stanice „Novi Beograd”, gde se i završava prva deonica severnih pristupa mostu.\nZa predstojeći vikend predviđeno je testiranje konstrukcije mosta kada će na ćupriji u isto vreme biti 40 teških kamiona natovarenih peskom. Posle toga će biti i nekoliko manjih provera izdržljivosti i ukoliko prođu svi testovi prva vozila će moći da pređu preko novog mosta.\nU Direkciji za javni prevoz najavili su da će autobusi na liniji broj 94 najverovatnije biti prvi koji će prevesti putnike preko novog mosta preko Save. Ova linija povezuje naselja Miljakovac i Blok 45 i sada saobraća „Gazelom”.\notvaranje građevina testiranje most na adi Srbija


Deki Stanković - Podrška ''Orlovima'' i MOĆNA poruka ''večitima''! - Sportske.net\nDeki Stanković - Podrška ''Orlovima'' i MOĆNA poruka ''večitima''!\nOčekuje nas veoma zanimljiva fudbalska jesen, a uoči predstojećih utakmica, oglasio se i dugogodišnji reprezentativac i kapiten našeg nacionalnog tima.\nEvo i dokaza da će Beč "goreti"!Muslin: "Ništa još nismo napravili, ali verujem u momke"Muslin objavio spisak - Ovi igrači treba da ''overe'' plasman na Mondijal!Zvanično - Ovo je Liga nacija, Srbija tek sad treba da žali!Ljudi, imamo čoveka koji će nas u oktobru odvesti na Mondijal!\nDejan Stanković, kao i svi mi, jedva čeka rasplet u kvalifikacijama za Svetsko prvenstvo, gde je reprezentacija Srbije stigla na prag plasmana u Rusiju.\nSve bi moglo da bude završeno već 6. oktobra, kada naši ''Orlovi'' gostuju Austriji u Beču. Ako tada ne uspeju da trijumfuju, overa plasmana bi trebalo da usledi tri dana kasnije protiv Gruzije u Beogradu.\n''Od početka kvalifikacija sam isticao da neizmerno verujem u selektora i igrače zato što sam bio uveren da će se plasirati na Svetsko prvenstvo. U ovom trenutku je taj cilj veoma blizu, ali još nije ostvaren.\nMoramo da sačekamo sa slavljem i euforijom, a nacionalni tim nam je pokazao da moramo da im verujemo i da budemo strpljivi. O očekivanjima na Mundijalu je rano govoriti, čak je i neukusno jer kvalifikacije traju'', izjavio je Stanković za ''Blic''.\nOn veruje i da će navijači dati veliku podršku našem nacionalnom timu i u Beču i u Beogradu i tako olakšati put reprezentaciji Srbije ka Mondijalu.\nIstovremeno, na evropskoj sceni su i Crvena zvezda i Partizan, koji su se plasirali u Ligu Evrope i sada za cilj imaju plasman u nokaut fazu takmičenja i ''evropsko proleće''.\n''Neka uživaju u fudbalu, uspeh je već napravljen. Igrači moraju da skinu pritisak sa leđa i nema sumnje da će pružiti maksimum na svakom meču.\nNeka poginu za grb, hladne glave i vrelog srca, a uveren sam da će naši stadioni biti puni, atmosfera za pamćenje. Samo napred'', poručio je Stanković ''večitima''.


Biće rešeno za nedelju dana: Postoje privremene carine na paradajz, sprema se izvoz\n11:40 >> 09:52\nProblem sa viškovima srpskog paradajza biće rešen za par dana, najavljuje ministar poljoprivrede\nMinistar poljoprivrede, Branislav Nedimović, kaže da će problem sa viškovima domaćeg paradajza, zbog čega su bili javni protesti u Leskovcu, biti rešen izvozom jer „otvaraju nam se nova tržišta, kao što je ono u Crnoj Gori, a izvoz u Bosnu i Hercegovinu je već krenuo”.\n– Srbija je radi zaštite svoje proizvodnje od 15. juna do 15. septembra uvela carine na uvoz paradajza iz Evropske unije i trećih zemalja. Sada spremamo i izvoz – izjavio je jutros ministar poljoprivrede Branislav Nedimović i najavio da će u ponedeljak ići u Leskovac i razgovarati sa nezavodoljnim proizvođačima koji su građanima delili svoj proizvod koji ne mogu da prodaju.\nRadi se i na problemu krompira\nZa problem plasmana „krivo vreme“\n– Dosta smo para dali kroz subvencije za plastenike, za sisteme za navodnjavanje, ali očigledno da moramo da radimo i na edukaciji vezano za zahteve tržista – istakao je on.\nStop za „posno“ mleko iz Bosne: Zabranjen uvoz mleka sa netačnom deklaracijom\nBranislav Nedimović Leskovac Paradajz protesti uvoz-izvoz


Evroliga pohvalila Zvezdu za najveći napredak NOVA portal\nKošarka Autor:Petar Milovanović09. sep. 202017:47 > 18:45\nKK Crvena zvezda dobio je još jedno veliko priznanje od Evrolige na sastanku komesara za bezbednost koji je održan putem video linka, kao deo godišnje radionice, ali i priprema za predstojeću sezonu kroz bolje upoznavanje i razmenu iskustva.\nPosle prezentacije dva predstavnika Evrolige o svim poslovnim i bezbednosnim modelilma klubova koji će biti znatno drugačiji i zahtevniji tokom pandemije virusa Covid-19.\nIlić za NOVA – od Priboja, preko NBA, „severa“… do penzije\nZvezda produžila ugovore sa Dobrićem i Davidovcem\nPredstavnik crveno-belih Vuk Stevanović, komesar za bezbednost, dobio je priliku i čast da informiše ostale klubove o modelu koji je Zvezda sprovela prethodne sezone.\nTaj model organizacije utakmice je prepoznat od Evrolige kao model koji je napravio najveći napredak od svih klubova u evroligaškoj porodici, i prema rečima Eduarda Skota model Crvena zvezde je pravi primer na koji treba da se ugledaju i ostali klubovi Evrolige i Evrokupa.\n„Bezbednost svih učesnika i posetilaca jedne utakmice Evrolige je najvažnije pitanje, tako da su ova vrsta sastanaka, umrežavanje između klubova i razmena iskustava neophodni. Zvezda ima ogroman broj navijača koji podržavaju klub na veoma specifičan način, dajući ekipi dodatnu snagu da pobeđuje u utakmicama koje igra u Beogradu. S duge strane, prethodnih sezona imali smo više povreda disciplinskog pravilinika EL, te je klub, u sezoni za nama, imao izazov da iskoreni određene loše navike. Kroz svakodnevnu komunikaciju sa navijačima, direktno putem sastanak ili indirektno uz ogromnu podršku Evrolige, i zahvaljujući saradnji sa redarskom službom i policijom, napravili smo ogroman napredak u bezbednostnim i organizacionim aspektima svake utakmice“, rekao je komesar za bezbednost Crvene zvezde Vuk Stevanović.\nbezbednostEvroligaKK Crvena zvezdaVuk Stevanović


Brnabićeva: Srbija nije zemlja kojoj se serviraju rešenja | SC Radar\nBrnabićeva: Srbija nije zemlja kojoj se serviraju rešenja\nPredsednica Vlade Srbije Ana Brnabić izjavila je da ne veruje da će Nemačka u Berlinu izaći sa rešenjem za Kosovo i Metohiju.\nOna je dodala da svi znaju da Srbija nije zemlja kojoj mogu da se serviraju gotova rešenja.\n“Ne verujem u to, svi znaju da Srbija nije više zemlja kojoj mogu da seriviraju rešenja. Dijalog je zaustavljen i neće se nastaviti dok se takse ne povuku”, rekla je Brnabić novinarima u SANU upitana da prokomentariše pisanje bečkog Standarda da je kancelarka Angela Mekel za susret u Berlinu pripremila predlog – specijalni satus za sever Kosova.\nPremijerka je obdacila i mogućnost eventualne promene formata dijaloga.\n“Imali smo informacije da mogu da pokušaju da promene format dijaloga da ga spuste na nivo predsednika vlade, da izbegnu ukidanje taksi i kažu da nisu nastavljeni formalni razgovori ali su nastavljeni neki”, navela je Brnabić i poručila – to neće proći.\nPrema njenim rečima, potpuno je jasno da svi treba da pruže podršku stavu da je potrebno ukinuti takse da bi se razgovori nastavili.\n“Ako budu postojali pokušaji da bi se Srbija privoli da sedne za sto a takse ostanu svaki pokušaj će biti osuđen na neuspeh”, kazala je ona i dodala da ona i predsednik u Berlin idu da čuju šta imaju da im kažu.\n“Bili smo jasni da se mora ispuniti minimum minimuma da se takse povuku”, rekla je ona i podsetila da je Beograd i početkom aprila ponovo pokazao spremnost da bude konstruktivan time što je potpisan regionalni robni sporazim iako Prišitna ne poštuje ni krovni Cefta sporazum.\nUpitana da li bi i predlog Berlina o specijalnom statusu bio uspeh kada predsednik kaže da se od Srbije traži samo priznanje, Brnabić je rekla da ne može da govori o tome i da spekuliše šta je predlog i šta bi bio uspeh.\nOna je izrazila žaljenje što i dalje ne vidi da je Prišina srpemna na dijalog i kompromis i podsetila na platformu kojom su kosovske vlasti zatvorile svaku priču o kompromisu.\n“Ne znam da li će Brisel i Vašington nešto promeniti. Sve dalje smo i od kompromisa i nastavka dijaloga”, kazala je i dodala da ne može da pretpostavi šta će biti u Berlinu i da li će biti predloga.\nPredsednica Vlade rekla je i da od sastanka u Berlinu ne očekuje mnogo.\n“Pozvani smo i otićicemo da saslušamo šta imaju da nam kažu”, kaže Brnabić i dodaje da smatra da domaćini nemaju ambiciju da Srbiji serviraju gotova rešenja.\n“Jedini legitimitet imate u parlamentu, sve ostalo je samo igra” VIDEO\nKosovska Mitrovica: Trojica Albanaca uhapšena zbog napada\nUhapšena sedmorica – ko stoji iza krvavog Uskrsa u Šri Lanki?


I Zvezdini juniori na F8 - KOS magazin\nI Zvezdini juniori na F8\nJuniori Crvene zvezde pobedili su u finalu kvalifikacionog turnira koji se igrao u Železniku ekipu sarajevskih Sparsa rezultatom 92:88. Na taj način Crvena zvezda se kvalifikovala za juniorski Fajnal eight Evrolige, koji se igra u Berlinu. Tamo će joj protivnici biti Mega Leks, Real Madrid i Žalgiris, pobednici ostalih kvalifikacionih turnira, i još 4 tima po pozivu.\nU finalu protiv Sparsa Aleksa Radanov je bio najefikasniji u timu pobednika sa 26 poena i 8 asistencija uz indeks 34, Boriša Simanić je postigao 16, a Matija Radović 15. Kod Sparsa Čampara i Gegić su imali po 24 poena. Za MVP celog turnira izabran je Boriša Simanić koji je prosečno imao 22,2 poena, 8,2 skokova i 2,6 blokada. Najbolju petorku čine Aleksa Radanov (Zvezda), Boriša Simanić (Zvezda), Sani Čampara (Spars), Džanan Musa (Cedevita) i Miloš Glišić (Partizan).


Yunirisk će u Barajevu prerađivati industrijski otpad\nTanjug 1. oktobra 2021. 14:04\nBEOGRAD – Ambasador Švajcarske u Srbiji Urs Šmid posetio je Fabriku za preradu otpada švajcarske kompanije Yunirisk u Barajevu, koja će u skladu sa svim propisima o zaštiti životne sredine prerađivati otpad na osnovu evropski priznate tehnologije, navodi se u saopštenju KOMPANIJE.\n„Fabrika kompanije Yunirisk predstavlja jednu od najznačajnijih švajcarskih investicija u Srbiji sa potencijalom za rešavanje velikog broja važnih ekoloških izazova. Uveren sam da će doprineti približavanju Srbije evropskim standardima u oblasti očuvanja životne sredine i principima cirkularne ekonomije. Veoma mi je drago što Yunirisk imaju priliku da uvede nove tehnologije i priliku da zaposli kvalifikovanu radnu snagu“, rekao je ambasador Šmid, prenosi se u saopštenju.\nGeneralni direktor kompanije Yunirisk Vladimir Matović je naveo da fabrika koristi zatvorenu proizvodnu liniju koja ne stvara gasove i otpadnu tehnološku vodu, pa ne postoji negativan uticaj na životnu sredinu.\nNaglasio je da se u pogonima ne tretira radioaktivni, medicinski, visoko toksičan i zapaljiv otpad.


Ekološka Srbija i region Archives - Ekologija e-magazin : Ekologija e-magazin\n18. June 2015. Inventivni koprivić i dekorativni Zoran\n15. June 2015. Eko table srpskih vaspitačica nagrađene u Italiji\n2. June 2015. Seča drvoreda u Srbobranu!\nNa svetskom takmičenju „A design award and compettition“ održanom krajem marta u Italiji, vaspitačice Ljiljana Reljić iz Valjeva i Snežana Cvetković iz Šapca osvojile su …\nTrg Republike u Srbobranu ostaje bez drvoreda, koji je bio i jedini drvored u gradu. Odlukom lokalne vlasti, a zbog rekonstrukcije trga, tokom nedelje počela je …\nSubotica – Jezero Majdan na Kelebiji je smešteno usred zimzelene šume, pa time i idealno mesto za izlete, a leti za kupanje, što Subotičanima i …\nOd danas na Ekologiji i Zelenim stranama specijal o zaštićenim prirodnim lepotama Srbije, i tako sve do Dana zaštite životne sredine 05.06. Da se podsetimo …\nUsklađivanje ekologije sa standardima zaštite životne sredine EU iziskivaće znatno više novca od 10,6 milijardi evra koliko je predviđeno akcionim planom iz 2011. godine, izjavila …\nU Srbiji postoje ogromne količine pepela nastalog sagorevanjem lignita koji je smešten na nekoliko ogromnih deponija površine od čak 1.500 hektara. Taj, elektrofilterski ili “leteći” …\nKragujevčani piju hemijski i bakteriološki ispravnu vodu, potvrđuju nadležni iz Instituta za javno zdravlje. Analize međutim pokazuju da su najosetljivije javne česme sa izvorskom vodom, …\nKonflikti gradskih vlasti i građana inicirani projektima preuređenja javnih prostora nikada se ne dešavaju bez razloga a osnov za ove sukobe se uglavnom krije iza …


MOLOTOVLJEVIM KOKTELIMA NA CENTAR ZA VAKCINACIJU: Nakon napada, nastavio sa radom | Novosti.RS\nOn je to rekao za list "Il Fato kotidijano"i naglasio da atentatori nisu i neće uspeti da premete proces.\n"Nastavili smo vakcinaciju istim tempom, imuniziramo oko 1.000 osoba dnevno, mesto je malo oštećeno, ali nakon pola sata zastoja proces vakcinacije smo nastavili", rekao je Lombardio.\nList piše da se još ne zna ko su počinioci i podseća da je pre mesec dana na sličan način oštečen ulaz u zgradu Visokog instituta za zdravstvo u Rimu.\nU oba slučaja policija traga za pocicniocima, a pretpostavka je da še radi o protivnicima vakcinacije.\nItalija korona u Italiji vakcinacija napad na medicinske radnike napad


RTS :: Srbija još uvek nije naučila da potroši sav novac iz evropske kase\nEkonomija Srbija još uvek nije naučila da potroši sav novac iz evropske kase\nsreda, 02. jun 2021, 05:55 -> 06:09\nViše od tri milijarde evra bespovratno slilo se u poslednjih 20 godina u Srbiju iz evropske kase. Sa oko 200 miliona evra godišnje najveći smo primalac pomoći iz pretpristupnih IPA fondova na Zapadnom Balkanu. Ipak, još nismo naučili da potrošimo sav taj novac. Verovatno, zbog još nerazjašnjenih procedura. Državno rukovodstvo šire posmatra pomoć iz EU, a korišćenje pretpristupnih fondova kao dobar trening.\nUvidom u platni bilans Narodne banke Srbije jasno se vidi - od oko 200 miliona evra iz IPA fondova, iskoristimo više od 90 odsto tog novca, ali i dalje, ne sve.


Lavrov razgovarao sa japanskim kolegom 40 minuta\nTanjug 25. novembra 2021. 12:54\nHajaši je rekao Lavrovu, tokom 40-minutnog razgovora, da se raduje što će raditi zajedno na japansko-ruskim odnosima, na polju politike, ekonomije i kulture u „na obostranu korist“.\nSpor oko suvereniteta nad ruskim Južnim Kurilskim ostrvima, koja Japanci zovu Severne teritorije, predstavlja veliku prepreku da dve zemlje potpišu mirovni sporazum više od 70 godina nakon završetka Drugog svetskog rata.\nTokio tvrdi da je Sovjetski Savez prisvojio ostrva ilegalno, neposredno nakon japanske predaje 1945. godine, dok Moskva tvrdi da je sve urađeno legitimno.\nPrema neimenovanom zvaničniku ministarstva, Hajaši i Lavrov su se dogovorili da nastave sa mirovnim razgovorima u skladu sa prethodnim dogovorima, uključujući i onaj iz 2018. godine, u kojem je naglašen značaj sporazuma iz 1956. godine, čime se Japanu vraćaju dva od četiri ostrva – Šikotan i Habomaji.\nHajaši, koji je održao nekoliko telefonskih razgovora sa pojedinim kolegama iz sveta otkako je preuzeo dužnost ovog meseca, preneo je Lavrovu zabrinutost zbog povećanih tenzija u Ukrajini i Belorusiji, dodao je zvaničnik iz ministarstva.


Bajden i Erdogan imaju rešenje za Siriju - iBalkan.net\nISTANBUL: Predsjednik Republike R.T.Erdogan je jučer u palati Mabeyn u Istanbulu primio potpredsjednika SAD-a. Potpredsednik SAD Džo Bajden izjavio je da su Vašington i Ankara spremni za vojno rešenje krize u Siriji, ukoliko ne bude postignut politički dogovor.\n„Znamo da bi bilo bolje ako bismo postigli političko rešenje, ali spremni smo, ako to ne bude moguće, za vojno rešenje i da uklonimo Islamsku državu“, rekao je Bajden na konferenciji za štampu u Istanbulu.\nOn je nakon susreta sa turskim premijerom Ahmetom Davutogluom rekao da su njih dvojica razgovarali o tome kako da SAD i Turska, članice NATO-a, nastave da pomažu pobunjeničke snage sunitskih Arapa u njihovoj borbi protiv sirijskog predsjednika Bašara al Asada.\n„ID nije jedina egzistencijalna pretnja za narod Turske, PKK je podjednaka prijetnja i mi smo toga svjesni… To je teroristička grupa, kratko i jasno, i ono što oni nastavljaju da rade je apsolutno užasavajuće“, rekao je Bajden.\nNa razgovoru Predsjednik Republike R.T.Erdogan je istaknuta odlučnost da se mora zauzeti konkretan stav protiv svih koji pokušavaju da naruše turski proces borbe protiv terorizma. Istaknuto je u razgovorima sa potpredsjednikom SAD-a Joe Bidena..\nIz predsjedništva Republike je objavljeno da su glavne teme razgovora bile regionalne teme na čelu da Sirijom i Irakom.Predsjednik Erdogan se zahvalio na solidarnosti SAD-a sa Turskom nakon napada u Istanbulu i Diyarbakiru.\nPredsjednik republike je kazao da Turska ne pravi razliku između terorističkih organizacija PKK, ISIL-a, El Kaide i DHKP-C, i da PYD i YPG u Siriji vidi kao terorističke organizacije.\nNa razgovoru su razmatrane i aktivnosti koje se trebaju poduzeti za formiranje prijelazne vlade u Siriji.\nErdogan je upozorio da terorističke organizacije ISIL i PKK rade na destabilizaciji Iraka i da se moraju uložiti veći napori za oslobađanje Feludže i Musula u Iraku.\nErdogan je još jednom Bidenu prenio da turska vojska u kampu Bešika radi na vojnih obuci lokalnih snaga.\nAmerički potpredsjednik Joe Biden je kazao da pružaju potpunu podršku Turskoj u borbi protiv terorizma i da PKK vide kao terorističku organizaciju.\nBiden je pohvalio sve napore koje Turske ulaže za pomoć izbjeglicama iz Sirije.\n(DHKP-C) Bajden El Kaide Erdogan ISIL-a organizacija pkk PYD i YPG Sirija terorističkih\nANKARA: Erdogan optužio Trampa, “Prevario si nas”\nLUPIO ŠAMAR DJEVOJCI PA UBIO NJENOG MOMKA\nIzetbegovići tužiće Dodika, zbog KLEVETE o Aliji\nDRZAVE KOJE SE MOGU OBICI ZA JEDAN DAN\nFestival FILTER u Novom Pazaru ide dalje…\nAleksandar Vučić: Neki baš i nisu razumjeli “dress code” na inauguraciji\nNESREĆA: Sukob čobana i seljaka, poginulo 37 osoba


IZ STUDENTSKIH KLUPA U TRGOVINSKU DIPLOMATIJU – NovostiDana.rs\nIZ STUDENTSKIH KLUPA U TRGOVINSKU DIPLOMATIJU\nODRŽAN INOVACIONI SEMINAR ZA STUDENTE EKONOMSKOG FAKULTETA U NIŠU\nStudenti završne godine Ekonomskog fakulteta u Nišu imali su juče priliku da učestvuju u inovacionom seminaru pod nazivom: “Trgovinska diplomatija, veštine pregovaranja i umeće sklapanja kupoprodajnog ugovora”.\nOsim edukativnog, manifestacija je imala i takmičarski karakter, a članovi žirija su bili predstavnici međunarodnih trgovinskih lanaca, među kojima i kompanija Gorenje Beograd.\nSeminar je zamišljen kao simulacija pregovaranja i sklapanja kupoprodajnog ugovora između dve grupe studenata, koji svoja teorijska znanja iz ekonomske trgovine testiraju u praksi.\nJednu grupu su činili studenti-predstavnici hipotetičkog preduzeća prodavca-proizvođača, a drugu studenti-predstavnici hipotetičkog preduzeća kupca-trgovinske kompanije.\nOve godine, simulacija pregovaranja bila je zasnovana na primeru proizvođača organske hrane, i trgovinske kompanije koja posluje na domaćem i inostranom tržištu.\n„Zadatak stručnog žirija, bio je da ocenimo timove studenata u veštinama pregovaranja, predstavljanju njihovih kompanija, kao i u poslovnom bontonu“ – izjavio je Goran Lukić, direktor prodaje kompanije Gorenje.\n„Svaki iskusni pregovarač zna da nema ništa od pregovora ako niste spremni da dovedete u pitanje stavove druge strane. Morate biti spremni da slušate i postavljate pitanja, budete ambiciozni, strpljivi, ali i fleksibilni, spremni da rizikujete i ponudite rešenje problema.\nVeoma sam prijatno iznenađen znanjem i pregovaračkim sposobnostima mladih Nišlija i Nišlijki.“\nKao društveno odgovorna kompanija, Gorenje Beograd posebno ohrabruje i podržava edukaciju mladih.\nU želji da studentima pruže priliku da, pored stručnih steknu i ona najvažnija, praktična znanja,\nGorenje sarađuje sa Ekonomskim fakultetima u Beogradu, Subotici i Nišu, fakultetom FEFA,Tehnološko-metalurškim fakultetom i Poljoprivrednim fakultetom u Beogradu, čiji studenti imaju priliku da pohađaju program prakse u Gorenju i kroz konkretne aktivnosti i projekte upoznaju poslovno okruženje u kom će se naći kada počnu da rade.\nPovezanoEkonomski fakultet Nis, Gorenje, NOVOSTI DANA, novostidana.rs, trgovinska diplomatija\nСисевац код Параћина – нова звезда на туристичком небу Србије\nBiobeng iz Niša pobednik takmičenja za najbolje preduzetničke ideje